“Sanggup Gadaikan Harta Yang Ada Demi Rawatan Mak”- Achey Ralat Leburkan Duit Simpanan Buat Bisnes!

Tidak mungkin terhitung betapa banyaknya jasa seorang ibu kepada kita. Bukan setakat membesarkan dan mendidik kita sejak kecil, tetapi pengorbanannya sudah bermula sejak kita berada di dalam kandungannya lagi.

Maka sebab ini juga selagi nyawa dikandung badan, kita sebagai anak akan cuba memberi yang terbaik buat ibu yang tersayang. Jika tahap kesihatan seorang ibu diuji dengan kesakitan, sebagai anak akan kita cuba ubati agar ibu tidak terus menanggung derita. Sedaya mampu akan diusahakan walau dengan apa cara sekali pun hatta terpaksa bergolok bergadai untuk membiayai kos perubatan.

Itulah juga apa yang cuba diusahakan oleh Achey ketika ini. Jika sebelum ini diuji dengan kehilangan ayah tercinta pada 19 Mac lalu dan perkembangan terkini, Achey diuji sekali lagi apabila ibunya pula iaitu Ngaisah Hassan mengalami masalah kesihatan yang menyebabkan berat badan turun mendadak sebanyak 20 kilogram.

Menurut laporan di portal Artis Malaysia, Achey atau nama sebenarnya Mohd Nasir Hamzah, berkata selepas menjalani pemeriksaan doktor mengesahkan ibunya mengidap penyakit kencing manis selain berdepan dengan masalah dalaman.

Selepas menjalani beberapa pemeriksaan, terdapat masalah antara saluran hempedu dan pankreas dan kini ibunya dirawat di KPJ Johor Specialist Hospital.

“Dua bulan selepas arwah abah meninggal, dia ada mengalami angin dekat ulu hati dan sejak akhir-akhir ini berat badannya turun mendadak sehingga hampir 20 kilogram.
“Melihat keadaannya itu, saya bawa mak jumpa pakar melakukan pemeriksaan. Tiba-tiba doktor sahkan dia ada kencing manis dan ujian darah pun menunjukkan ada masalah dalaman.

“Bila scan, ada masalah antara saluran hempedu dan saluran pankreas tapi doktor tak dapat nak sahkan. Sekarang mak di KPJ Johor Bahru untuk menjalani pemeriksaan selanjutnya. Sebab di KPJ sahaja ada pakar untuk masalah itu.

“Ini kali pertama mak naik ambulan dan saya pun teman dia sekali. Mak berusia 73 tahun dan sekiranya ada pembedahan besar, ia agak risiko tinggi untuk dirinya,” kata Achey.

Achey menerusi laman Instagram miliknya ada memuat naik foto dia bersama ibunya di sebuah hospital dengan kapsyen dia sanggup menggadaikan hartanya yang ada demi memberikan rawatan terbaik buat ibunya berusia 73 tahun.

Ahli kumpulan Bocey ini yang sudah hampir tiga bulan berada di kampung halamannya Segamat, Johor berasa ralat kerana sudah menggunakan duit simpanan untuk beberapa perniagaan.

“Kita sebagai anak, apa saja harta yang ada kita akan cuba cairkan untuk rawatan dia. Mungkin ini cara untuk kita berbakti untuk dia. Kebetulan saya memang dekat Johor hampir tiga bulan sebab saya uruskan perniagaan.

“Yang agak merungsingkan saya ketika ini adalah duit simpanan saya sudah laburkan sedikit untuk perniagaan. Tapi duit simpanan untuk rawatan sekarang masih ada.

“Memang rasa amat ralat la… kalau saya tahu jadi macam ini, saya akan simpan duit itu. Kalau selepas ini nampak saya post nak jual motosikal ke, get ready la. Saya akan jual untuk perbelanjaan rawatan selanjutnya.

“Kita tak tahu mungkin ujian akan datang selepas kejayaan. Nak buat macam mana, kena reda. Adik-beradik dan isteri juga banyak membantu,” ujarnya.


Walaupun Disimpan Lama Tapi Ikan Tetap Segar,  Tiga Langkah Confirm Puas Hati Kalau Makan!

Susahnya nak kekalkan rasa segar pada barang-barang basah seperti ikan, udang, sotong, ketam dan sebagainya. Ikan terutamanya sangat cepat bertindak balas, apalagi disimpan lama di dalam peti sejuk.

Ikan yang disimpan lama di dalam peti sejuk memang tidak lagi enak di makan. Selain tidak lagi segar, bau dan rasanya juga kurang enak.

Pun begitu ada caranya untuk memastikan ikan yang disimpan, mampu kekal segar seperti baru dibeli. Bagaimana? Cuba lakukan dua cara ini.

1. Rendam Air Garam

Bahan-bahan:
Air
Sedikit garam

Caranya:
1. Sebaik ikan disiang dan dibersihkan, letakkan ikan di dalam bekas.

2. Penuhkan dengan air sehingga menutup semua ikan.

3. Letakkan sedikit garam ke dalamnya dan tutup kemas.

3. Simpan di dalam peti ais dan bekukan.

4. Apabila hendak masak barulah anda mencairkannya.

2. Rendam Susu

Bahan-bahan:
Air
Susu atau air rendaman beras

Caranya:
1. Sebaik dikeluarkan daripada peti sejuk, rendamkan dengan air biasa.

2. Letakkan sedikit susu ke dalamnya.

3. Biarkan seketika.

4. Bolehlah dimasak seperti biasa.

3. Air Beras

Bahan-bahan:
Air rendaman beras

Caranya:
1. Apabila ikan dikeluarkan daripada peti ais, rendamkan dengan air biasa.

2. Kemudian bilas dan rendam pula dengan air beras.

3. Biarkan seketika dan bolehlah dimasak seperti biasa.

Selamat mencuba.


Suri Rumah Itu Pekerjaan Mulia & Ianya Menjadi Lebih Mulia Jika Suami Sendiri Tahu Memuliakannya. Menarik Perkongsian Ni!

Memperkenalkan isteri dengan orang lain sebagai ‘dia isteri saya’, ‘itulah orang rumah saya’, atau ‘dia wife saya’ berbanding ‘itu bini saya’ nyata memberi kesan yang berbeza walau ada sebahagiannya  tidak sensetif dengan perbezaan panggilan tersebut.

Ini sebagai mana yang dikongsikan oleh wanita ini bila terlihat komen daripada seorang suami di media sosial, membahasakan panggilan kepada isterinya sebagai ‘bini’.

Jom semak perkongsian

Tak guna kejar harta dunia, tapi tak tahu hargai pasangan..
Terjumpa satu komen seorang suami pada status hartanah. Ia mengenai pelaburan hartanah yang baik jika boleh gabung suami isteri kumpul.

Saya dengan hartanah sudah lama. Sejak 2010, kami fokus ‘capital appreciation’. Cuma 2 tahun lepas mula fokus kedua-duanya termasuk fokus ‘rental appreciation’.

Jadi, sang suami ini komen, “untunglah bini kerja, bini kita menganggur”. Kalau ikutkan ayat beliau biasa. Tapi jika komen di media sosial mengenai isteri, ia boleh mengecilkan hati isteri jika dibaca.

Komen itu dibalas oleh netizen yang rata-rata tidak bersetuju dan menceritakan suri rumah itu satu pekerjaan. Malah ada yang meminta si suami membayar gaji isterinya.

Sebenarnya, suri rumah satu pekerjaan yang mulia. Ia lebih mulia jika ia dimuliakan sendiri oleh sang suami sendiri.

Suami saya selalu sebut, panggil isteri dengan panggilan yang mulia walau dia tiada di sisi kita semasa bercakap mengenainya.

Isteri saya..
Wife saya..

Paling tidak, orang rumah saya..
Bini, kedengaran kurang molek. Mungkin okay pada sesetengah orang.

Kalau nak kejar harta dunia, tapi isteri pun tak hargai, simpan dulu mimpi. Belajar hargai isteri, inshaAllah rezeki murah.

Ini bukan saya cakap, ini suami saya cakap.

Benar,
Ummu Ilham


Sweetnya Ucapan Tya Arifin Kepada Permata Hatinya. Momen Bersama Anak Jadi Kenangan Terindah.

Sweetnya ucapan usahawan dan bintang Indonesia, Tya Arifin kepada  anak-anak kesayangannya iaitu Arif Jiwa,2 tahun dan Azzahra Jiwa, 3 minggu.

Nyata kasih ibu sehingga ke syurga, ibu sanggup melakukan apa sahaja demi memberi kegembiraan buat cahayamatanya.

Ucapan oleh Tya itu jelas menunjukan betapa kebahagiaan memenuhi kehidupannya bersama suami dan anak-anak tersayang.

Melalui perkongsian itu Tya atau  nama sebenarnya Nurtria Wulandri Arifin turut berkongsi beberapa gambar di Instagramnya.

“Ibu tak tahu, seberapa beruntungnya Ibu memiliki kamu.
Bercerita, tertawa dan bersenda gurau adalah hal terindah yang kita lakukan sebelum tidur.
Simple.
Tapi bermakna.

“Coba saja, dirimu tetap menjadi makhluk kecil seperti ini..
Belum ada kesibukkan untuk hidupmu nanti.
Tapi tak mungkin.

“Yang mungkin, hanya doa agar dimanapun kamu nanti berada, kamu masih ingat hal indah yang pernah kita habiskan bersama.”

Untuk makluman, Tya merupakan menantu kepada Datuk Sri Siti Nurhaliza telah mendirikan rumah tangga dengan Asyraf Khalid pada 1 November 2015.


Rupanya Ada Sebab Kenapa Doktor Ni Saran Tuil Pintu Bilik/Rumah Kena Pilih Jenis Pemegang Berbanding Tombol

Setiap peralatan mempunyai fungsi yang berbeza. Sebagai contohnya penggunaan tuil pintu.  Ada tuil yang menggunakan tombol dan ada pula enis pemegang.

Tetapi tahukah anda, tuil pintu jenis pemegang lebih mesra dan mudah digunakan berbanding jenis tombol.

Tuil jenis pemegang ini nampak lebih selesa, memudahkan dan bermanfaat terutama kepada golongan warga emas, kanak-kanak serta Orang Kurang Upaya.

Jika kalian ada niat nak tukar pintu bilik/rumah, saya sebagai doktor perubatan rehabilitasi fizikal, sarankan tukar kepada tuil pintu yang gunakan pemegang (handle) berbanding tombol (knob).

Kenapa saya sarankan tuil pintu jenis pemegang?

Mesra Warga Emas

▪Tuil pemegang boleh dipulas menggunakan kekuatan lengan, maka ia lebih mudah berbanding tombol yang menggunakan kekuatan pergelangan tangan. Makanya ia lebih mesra kepada warga emas yang mempunyai masalah sendi (arthritis).

Kanak-Kanak Mudah Guna

▪Ia mudah digunakan oleh kanak-kanak kerana membolehkan mereka gunakan kedua-dua belah tangan dan berat badan untuk memulas tuil itu. Kanak-kanak sukar untuk memegang tombol dan tidak mempunyai kekuatan memulasnya.

Tak Licin Ketika Dipulas

▪Di bilik air atau tandas, tuil pemegang lebih sesuai kerana tangan yang basah menyebabkan tombol menjadi licin untuk dipulas. Merujuk kepada perkara sebelum ini, ia pasti menyebabkan lebih kesukaran kepada kanak-kanak dan warga emas.

Mesra OKU

▪Jika kita membawa barang dengan kedua-dua belah tangan, tuil jenis pemegang boleh dipulas dan ditarik menggunakan siku. Guna kaki pun boleh. Bermakna ia juga boleh digunakan oleh OKU yang ketiadaan jari atau sebahagian tangan.

Mudah Disendal

▪Ini agak jarang dan ekstrim, tapi dalam keadaan genting di mana kita perlu mengekang orang memulas tuil pintu dan masuk ke dalam bilik, tuil jenis pemegang lebih mudah untuk disendal dengan perabot lain seperti kerusi.

Selain tuil pintu, rekaan pili air juga mempunyai konsep yang hampir sama. Pili air jenis tuil pemegang lebih kelebihan berbanding jenis tombol atau jenis kepala silang “+”. Tuil pemegang lebih mesra kanak-kanak, warga emas, dan OKU.

Salah satu langkah untuk menjadikan rumah kita lebih inklusif (tidak meminggirkan sesiapa) adalah menggunakan tuil pintu dan pili jenis pemegang. InsyaAllah, anak-anak kita akan selesa , ibubapa kita pun akan selesa.

Semoga bermanfaat!

Dr. Kamarul Ariffin Nor Sadan

Doktor Perubatan Rehabilitasi

Ilustrasi oleh: Azari Mat Yasir

*Jemput follow untuk dapatkan ilmu kesihatan dan perubatan daripada sumber sahih dan bertauliah.

Moga bermanfaat!


Bila Adik Kesayangan Jadi Isteri Orang, Tiktoker Ni Tak Henti Menangis Undang Sebak Warganet!

Disebalik rasa gembira dan syukur melihat adik beradik berkahwin, tidak dinafikan kita sebagai abang atau kakak juga tidak dapat menyembunyikan rasa sebak sehingga menitiskan air mata lebih-lebih lagi ketika majlis pernikahan; saat lafaz akad nikah diucapkan.

Kerana kita tahu selepas ini, pasti adik yang kita sayang akan berpindah keluar dari rumah keluarga untuk hidup bersama pasangannya. Apatah lagi jika hubungan adik beradik yang sangat akrab, tentu sedikit sebanyak perubahan tersebut terasa seakan satu kehilangan.

Barangkali  perasaan yang sama turut dirasai oleh seorang Tiktoker Shafiq Nizam saat melihat adik perempuannya yang duduk di pelamin untuk majlis pernikahan.

“Tak Percaya Dia Dah Menjadi Seorang Isteri…”

Jelas dilihat daripada perkongsian videonya, ketika sesi akad nikah dijalankan, Shafiq yang duduk di belakang wali sudah mula sebak dan menundukkan wajahnya menahan emosi.

Namun kesayuan yang dirasai tidak terhenti di situ sahaja. Saat ahli keluarga yang lain bergambar  dengan kedua mempelai, Shafiq mula pergi membawa diri keluar daripada kawasan dewan.

Ketika itu dapat dilihat Shafiq sudah tidak mampu lagi menahan hiba dan terus menangis hiba. Namun telah cuba ditenagkan oleh seorang wanita yang dipercayai teman wanitanya. Difahamkan keadaan ini terjadi disebabkan dia terlalu sayangkan adiknya.

Menjengah di ruangan komen, rata-rata netizen memahami perasaan yang dilalui olehnya bahkan turut sebak melihat tangisan ikhlas daripada seorang abang kepada adiknya. Tidak kurang juga yang mengucapkan selamat pengantin baru buat pasangan pengantin.

Tulis Amanyainaa, ” Faham sangat situasi mcm ni . Adik beradik laki aina pun mcm ni . Turut nangis”

Komen IG @ratu__tv pula, ” Seorang abg x sanggup melepaskan adiknya jadi milik org lain tapi Akn bersama dgn adik nya smpi selamanya 🥺 Abg yg baik”

“Tahniah ika and shafiq family semoga kekal hingga ke jannah aamin🥰, Tulis Qaseed Izz

ARTIKEL BERKAITAN :


Anak Susah Makan ‘Demand’ Makanan Luar, Ibu Masak & Bungkus Macam Beli Kat Kedai!

Anak bila dah besar ni, paling mencabar bagi si ibu nak layankan selera anak-anak. Lebih-lebih lagi bagi yang dah pandai memilih makanan. Pelik juga waktu kecil bagi semua jenis makanan, dah besar dah pandai ‘demand’, itu tak nak ini tak nak yang peningnya ibu nak masak!

Itulah yang dihadapi oleh seorang ibu ini yang berkongsi di laman Tiktoknya tentang kerenah si anak yang memeningkan kepala dan memerlukannya bertindak luar kotak dan kreatif demi beri anak makan!

Video perkongsian itu berkisarkan tentang tabiat anaknya yang tidak mahu makan jika makanan tersebut tidak dibeli di kedai. Disebabkan itu, ibu tersebut bertindak di luar jangkaan dengan memasak makanan untuk anaknya dan membungkuskannya seperti yang dibeli di kedai.

“Bila anak susah makan. Nak makanan yang dibeli dekat luar je. Seronok dia bila nampak paper beg tu. Dirimu tertipu nak,!” tulisnya dalam video tersebut.

Taktiknya menjadi apabila dalam video tersebut turut merakamkan aksi si anak makan dengan berselera kononnya juadah yang dinikmati itu hasil dari ibunya beli di luar!

Meninjau di ruangan komen, rata-rata memuji tindakan ibu tersebut kerana gigih melakukan apa sahaja demi melayan kerenah anak yang tidak mahu makan.


“Korban Masa Hanya Untuk Al-Quran, Tak Tengok TV Langsung.” Fouziah Gous Khatam Al-Quran Kali Ke-2,  Warganet Mohon Rahsia Kejayaan.

Sudah menjadi kelaziman apabila tiba bulan Ramadan, kita semua digalakkan membaca Al Quran. Buat sesiapa yang berkemampuan untuk khatam, itu adalah lebih baik. Malah di bulan yang berkat ini, adalah masa untuk mempertingkatkan ibadah dah memperbanyakan amalan

Bagi pelakon Fouziah Gous menjadikan bulan mulia ini sebagai peluang untuk mendekatkan diri dengan sang Pencipta termasuk khatam Al-Quran.

Sebelum ini beliau telah berkongsi di Instagramnya apabila berjaya khatam bacaan al-Quran pada sambutan hari Nuzul al-Quran.

Hantaran terbaru Instagramnya, Fouziah meluahkan rasa syukur apabila dapat khatam kitab suci tersebut buat kali kedua.

اَلْحَمْدُلِلّهِ اَلْحَمْدُلِلّهِ اَلْحَمْدُلِلّهِ
Segala puji pujian bagi Mu Ya Allah. Hari Jumaat terakhir di bulan Ramadhan(25) dengan izin Allah SWT selesai khatam untuk kali ke 2 di bulan Ramadhan 😭.
Tak pernah saya rasa perasaan syukur seperti ni
اَلْحَمْدُلِلّهِ 🤲😢.

KONGSI KEGEMBIRAN UNTUK JADI KENANGAN

Menurutnya lagi, perkongsiannya di Instagram ini adalah sekadar untuk dijadikan kenangan pada masa akan datang.

Sebenarnya,saya khatam jam 3 pagi tadi ketika semua sedang tidur. Excited sangat ,terus bagi tahu suami, keluarga dan ustazah. Pada waktu yang sama serba salah nak kongsi di IG.Saya hanya ingin berkongsi kegembiraan dan kenangan di sini.

Bila ada throwback 5 -10 tahun akan datang sekurang kurangnya buleh la refer di sini untuk di lihat. Saya doakan,semoga kita semua terus istiqomah bersama Al Quran
 إن شاء الله

KONGSI RAHSIA KEJAYAAN- TAK TENGOK TV LANGSUNG

Malah rata-rata warganet teruja dengan kesungguhan beliaun dan ada yang ingin mengetahui tip kejayaan Fouziah buat kali kedua.

Kena korbankan masa hanya utk Al-Quran, tak tengok tv langsung, kurang socmed, setiap kali lepas solat baca setakat mampu tp focus sebelum dan selepas subuh lebih kurang 1-2jam.

Selepas terawikh sambung 1-2jam lagi. InsyaAllah mesti boleh. Tp sy spent kadang2 2-3jam. InsyaAllah kalau kita nak betul nak buat kena betul2 focus. Bila anak-anak tidur time tu la kejar masa. Di office pun cuba selit2. InsyaAllah

TAK SALAH KONGSI, NANTI JADI INPIRASI

Dalam pada itu, warganet melahirkan ucapan tahniah atas kejayaanya buat kali kedua dan mahu menjadikan kejayaan beliau sebagai inspirasi.

UNTUK RENUNGAN BERSAMA

Tahukah anda:

Imam Nawawi dalam kitabnya, at-Tibyaan fi Adabi Hamalati al-Quran, menerangkan generasi terdahulu mengkhatamkan kitab suci itu, ada yang lapan kali sehari semalam hingga dua bulan sekali.

Khalifah Islam ketiga dan menantu Rasulullah SAW, Sayidina Uthman Affan RA terkenal sebagai qari yang mengkhatamkan al-Quran setiap hari.

Imam mujtahid dalam mazhab kita, iaitu Imam Shafie RA juga tokoh yang sangat akrab dengan al-Quran hingga beliau mampu menghabiskannya dalam sehari.

Imam Shafie menyelesaikan bacaan al-Quran sebanyak 60 kali sepanjang Ramadan seperti yang dicatatkan Imam al-Zahabi dalam kitabnya, Siyar A’lam al-Nubala.

Dalam kitab kecil tetapi penting itu juga, Imam Nawawi turut berkongsi amalan seorang tabi’in, Mansur Zaadan yang terkenal sebagai ahli ibadat, berjaya mengkhatamkannya antara waktu Zuhur dengan Asar, sebelum berbuat demikian antara Maghrib dengan Isyak pada Ramadan.

Semoga kita muhasabah diri untuk menjadi umat Islam yang sentiasa menjadikan Al-Quran sebagai makanan rohani setiap hari.


Rasa Tertekan Bila Sibuk Dengan Kerjaya, Pakar Terapi Ini Kongsi 9 Tip Supaya Dapat Kualiti Masa Bersama Keluarga.

Kadang kala kesibukan berkerja, kita pulang ke rumah pun masih berfikir hal di pejabat.

Anak-anak dan pasangan diabaikan. Hingga sebelum tidur pun masih memikirkan urusan kerja.

Keadaan ini jika berterusan boleh mengakibatkan kita mengalami tekanan tanpa kita sedari.

Rumah – Kerja – Keluarga memang sesuatu yang berbeza. Ini caranya supaya kita dapat bahagikan masa untuk keluarga.

1). Tinggalkan segala kerja apabila anda mahu pulang ke rumah. Jangan sesekali berfikir mahu membawa pulang kerja untuk dihabiskan di rumah. Sekali-sekala mungkin boleh, tetapi JANGAN jadikan kebiasaan. AWAS!

2). Tinggalkan segala emosi yang negatif di tempat kerja (jika ada) daripada di bawa masuk ke dalam rumah. Masuk melalui pintu rumah kita sebagai seorang ibu, bapa, anak, isteri atau seorang suami yang penyayang dan sangat gembira.

3). Berfikir mahu menghabiskan saat yang gembira apabila pulang ke rumah. Sentiasa rasakan rumah adalah tempat yang sangat selesa di muka bumi ini. Sematkan di dalam hati dan fikiran ‘Rumahku, Syurgaku’.

4). Jangan balik lambat daripada tempat kerja kita. Habis masa kerja, terus pulang ke rumah. Tubuh badan kita memerlukan rehat. Hidup kita bukan hanya untuk bekerja. Hal-hal kerja tidak akan pernah habis. Tinggalkan dan sambunglah keesokkan hari.

5). Silent smartphone ketika berada di rumah. Tetapkan masa jika mahu memeriksa smartphone (andai ada berita penting). Contoh, memeriksa smartphone pada pukul 7 malam dan 9 malam selama 10 minit sahaja.

6). Belikan jam loceng di rumah untuk tujuan bangun tidur. Jangan gunakan jam smartphone kita. Ini akan menyebabkan kita memegang smartphone dan scroll tanpa tujuan pada awal pagi melebihi 30 minit.

7). Sejam sebelum tidur, silentkan smartphone atau berhenti memegang smartphone. Ini sangat membantu otak dan minda kita rileks untuk persediaan tidur dan rehat. Tips ini juga untuk mengelakkan insomnia (sukar untuk tidur).

8). Jika stress di tempat kerja, rasa ada beban tidak mampu kita galas. Berceritalah dengan pasangan atau ahli keluarga. Mintalah pendapat mereka. Hanya dengan meluahkan, separuh dari masalah kita berkurangan.

9). Rancang apa kerja yang kita mahu lakukan keesokan hari sebelum pulang ke rumah. Buat list. Rancang juga pukul berapa mahu bangun dan mahu sampai di tempat kerja.

10). Mulakan hari baru dengan penuh semangat. Bangun seawal pagi sebelum subuh. Mandi. Solatlah dengan tenang dan bacalah sedikit Al-Quran. Sebelum ke tempat kerja, peluklah pasangan dan anak-anak dengan penuh kasih sayang.

Sumber: Norzi Malek
Dari Therapist Untuk Therapy


Anak Jadi Mangsa Nafsu Serakah, Ayah Gigil Tahan Air Mata Dapat Tahu Angkara Rakan Sendiri

Orang luar, tetap tidak akan sama dengan darah daging kita. Depan kita baik, rupanya belakang kita bertopengkan syaitan!

Bila nafsu menguasai diri, apa-apa pun boleh jadi! Selalunya kita dengar di dada akhbar atau laman sosial tentang perilaku seksual ni. Pernah tak bayangkan bila situasi ini terjadi dalam kalangan ahli keluarga kita sendiri? Fuhh jauh-jauh la ye, boleh trauma jadinya!

Selalu kita anggap rumahlah tempat paling selamat untuk kita, betul? Tapi tak menyangka untuk anak kecil ini, rumahlah menjadi saksi perilaku tidak senonoh rakan ayahnya sendiri untuk melepaskan nafsu serakahnya.

Jom ikuti kisah dari Dr Redza Zainol yang ibu ayah perlu ambil serius sebelum terkena untuk anak-anak kita sekali.

Dicabul Teman Ayah

“Kenapa uncle S tonyoh muka kakak pada kemaluan dia?”

Ibunya terdiam. Tergamam dengan soalan anak perempuannya.

Diulang lagi soalan yang sama pada ibunya. Dia bingung dengan apa yang jadi pada dirinya.

“Kakak pergi tidur dulu. Esok kita cakap lagi.”

Lepas ditanya berkali-kali, barulah si ibu percaya anaknya dah dicabul oleh kawan suaminya. Kawan yang selalu datang ke rumah, sampaikan jadi rapat dengan anak-anak.

Menggigil Tahan Marah

Bila kami nak terangkan pada si ayah keadaan anak, dia hanya memandang ke atas. Menggigil sambil menahan air mata dari tumpah. Anaknya dicabul dan dipaksa buat seks oral.

“Saya pergi balai polis. Saya minta polis di sana tembak terus kawan saya. Bagi dia mati.” Itu saja yang mampu dia cakap. Dah terlambat.

Kawan memang kawan. Tapi biarlah sampai di luar pintu rumah saja.

Jangan Beri Peluang Orang Lain Mendekati Anak

Pokoknya, jangan mudah percaya pada sesiapa. Jangan beri peluang untuk mereka mendekati anak kita.

Padahal rumah ada isteri dan anak perempuan.

Peluang begini yang mereka nantikan. Yang mereka perlukan cuma 15 minit. Itu dah cukup untuk hancurkan keluarga kita.

Jangan Duduk Diam Bila Terkena, Ambil Tindakan

Jika kejadian begini berlaku pada keluarga terdekat, apa yang perlu dibuat?

Contoh laporan mudah:

Anak saya bernama (Nama anak), mengadu telah dicabul oleh suspek bernama (Nama suspek) berusia (anggaran usia suspek) di (Lokasi) pada (Tarikh dan hari). Saya, (Nama pengadu) mengesyaki anak saya telah dicabul dan dirogol oleh suspek.


Wanita Ini Kongsi Petua Nak Elak Badan Berbau Terutama Yang Bersaiz Besar. Siap Bagi Cara Buat Skrub Anti Selulit!

Wanita yang memiliki bau badan biasanya akan berasa rendah diri dan tidak selesa pada badan berpeluh.

Biasanya situasi ini dialami oleh wanita yang berbadan berisi.

Walaupun sudah sembur pewangi banyak kali sampai separuh botol pun badan masih lagi berbau.

Jom lihat caranya.

Khas untuk wanita, terutama yang saiz badan dia comey-comey gitu.

Ada 4 tempat di badan wanita, yang paling mudah mengumpul daki dan bau masam tau.

1. Celah peha dan v-line. Kedua-dua tempat ini paling mudah mengumpul bau masam disebabkan seluar dalam yang sering lembab akibat aktiviti ke bilik air, ditambah pula dengan peluh dan keputihan yang ada.
2. Celah punggung. Sini pun peluh selalu terperangkap minta tolong okay. Baik kau lepaskan cepat-cepat.
3. Bawah payudara terutama yang berpayudara besar dan jatuh. Kawasan ini selalu ramai terlepas pandang! Sebab tu bra cepat masam okay.
4. Celah jari kaki. Haa sebab tulahh kasut dan stokin cepat busuk. Tapi kau pula salahkan kasut cap ayam, material cap ayam, sedangkan kaki tu dijaga alar kadar menggunakan sabun cap ayam.

Ini yang kena buat

1 Skrub/exfoliate kulit. Fiona suka skrub guna sarung tangan, kain panjang, berus panjang, kopi atau gula. Tengok mana yang rajin. Tapi hari-hari mesti akan skrub. Lepas dah skrub badan, dah habis mandi, kita sapu losyen atau body oil supaya kulit maintain muda dan lembab. Awww

2. Boleh elakkan pakai bra sama selama seminggu, dua minggu atau sebulan di rumah.

3. Always always alwaysss bawa sabun dan feminine wash sendiri (travel size) ke mana-mana, especially public toilet. Jangan biarkan punggung dan faraj tak bersabun okay.

4. Pakai losyen/body oil yang natural. V-oil insyaAllah sangat membantu bahagian faraj kekal wangi dan bersih. Oh please jangan minta V-oil. Dah habis.

5.Pakaian dalam pastikan bertukar setiap hari. Jika ada banyak keputihan, biasakan bawa panty extra, dan pakai pad liner. Kalau risau alergik dengan pad/panty liner, boleh pakai cloth pad. Sekarang pun jenis organik dah ada.

Nahh fiona kongsikan resipi skrub anti selulit. Ada dalam gambar. Jemput klik dan buat ya.

Skrub kopi yang dibuat dengan serbuk kopi arabica starbucks (mintak sisa kopi dengan diorang sebelum tutup kedai), oat, minyak, madu dan gula

Ni hand mitten untuk skrub badan waktu mandi

Lepas mandi sapu losyen bagi lembab dan lembut.

Ni loofah. Natural body scrub.

Berus panjang ni bagus sangat untuk sesi dry brush sebelum mandi. Banyak manfaat dia tau.

Okay itu saja. Semoga bermanfaat ya kawan-kawan! Love u gaisss!


“Saya Baru Niat Nak Mencari Dia..”-Rider Maut Dilanggar, Ibu Ni Terkilan Tak Sempat Ucap Terima Kasih!

Perancangn kita sebagai hamba itu adalah usaha namun perancangan Allah itulah takdirnya.

Baru-baru ini tular di Tiktok menerusi video yang dikongsikan oleh @JajaED yang berhasrat untuk mengucapkan terima kasih kepada ‘rider’ yang membantunya memberi laluan sewaktu dalam perjalanan ke hospital

Namun rasa sebak dan sedih menyelubungi hatinya apabila dia mendapat tahu rider Food Panda yang pernah menolongnya itu telah meninggal dunia akibat dilanggar oleh pemandu yang disyaki mabuk di Segamat, Johor.

Menerusi perkongsian video itu, wanita tersebut memaklumkan dia mencari penghantar makanan tersebut kerana pernah membantunya pada 20 September lalu.

Walau bagaimanapun, wanita itu terkejut apabila dimaklumkan lelaki tersebut maut selepas terlibat dalam kemalangan baru-baru ini.

“Saya baru berniat hendak mencarinya. Dia membantu saya pada pukul 5, 20 September lalu. Saya sakit hendak bersalin, dia bantu membuka jalan untuk laluan kami.

“Ya Allah, mengigil saya apabila mendapat tahu dia adalah individu yang sama (membantu),” katanya.

Melihat di ruangan komen mendapati rata-rata pengguna turut berkongsi rasa sedih dan terharu dengan kebaikan yang pernah dilakukan oleh rider tersebut.

“Semoga kebaikan arwah menjadi inspirasi kepada kita. Semoga beliau juga ditempatkan dalam kalangan orang beriman,” doa antara yang dititipkan di ruangan komen.

“Subhanallah, meremang bulu roma apabila baca kebaikan yang arwah buat sebelum meninggal dunia. Semoga arwah tergolong dalam kalangan orang-orang yang mendapat syurga Allah,” ujar yang lain lagi.

“Semoga bantuan yg arwah bg pd akk nk bersalin ni menjadi salah satu asbab dia di tarik ke syurga,” komen yang lain pula.

Difahamkan, ‘rider’ dikenali sebagai Rudi Hermawan Sumarno itu meninggal dunia dalam kemalangan di Jalan Muar-Segamat pada Khamis lalu.


“Bila Umur Dah Cecah 40 Tahun…”-Semakin Mahu Lebih Banyak Masa Bersama Pasangan!

Orang kata bila umur 40 tahun, inilah kemuncak kehidupan dan dikatakan cukup istimewa.  Malah tidak kurang juga yang menyifatkan life begins at 40, di mana angka tersebut bagai pintu gerbang yang membawa seseorang untuk terus melangkah ke satu fasa baru kehidupan.

Pun begitu usah lupa, semakin meningkat umur itu bermakna semakin singkat jua usia kita di dunia ini. Lantaran itu, selagi masih dipinjamkan masa, kudrat dan usia yang bersisa, sebaiknya rebutlah untuk lakukan yang terbaik dan bermakna dalam hidup.

Begitu juga dalam hubungan dengan suami isteri. Bertahun-tahun hidup bersama, teruslah mencipta kenangan terindah.

Ini perkongsiannya.

Bila umur dah cecah 40 tahun, saya rasa macam nak lebih masa bersama isteri. Perasaan tu selalu datang membuak-buak.

Kalau boleh, ke mana saja nak isteri temankan. Kalau boleh, tak nak berenggang walau sesaat. Kalau boleh asyik nak berkepit saja macam belangkas.

Sebab tu saya sentiasa berfikir apa lagi masa yang boleh dicipta untuk lebih masa bersama isteri saya.

Yelah, kalau sebelum ni masing-masing sibuk. Saya dengan kerja saya. Dia dengan kerja dia. Keluar rumah pagi-pagi, balik rumah dah lewat petang. Malam-malam dah penat.

Tak best la hidup macam tu. Sebelum kahwin bukan main ada banyak masa untuk bersama. Jumpa, tulis surat (zaman kami bercinta dulu la) call, mesej (again, zaman tu belum ada whatsapp) dan emel (hahaha.. ini saya rasa kelakar).

Tapi lepas kahwin, dah macam takde dah masa berdua. Asyik sibuk aje memanjang. Mungkin dah take for granted kot. Atau mungkin tak pernah nak muhasabah situasi demikian.

Jadi sekarang ni, saya suka sangat kalau boleh buat lebih banyak aktiviti berdua. Nak pergi urusan bank ajak isteri. Nak pergi beli stok dapur ajak isteri. Nak pergi buat aktiviti personal pun kadang-kadang rasa nak ajak isteri temankan.

Pagi-pagi hari minggu, pergi masjid solat Subuh dengan isteri. Lepas tu terus morning walk dengan isteri. Then sambung sarapan kat kedai dengan isteri.

Petang-petang atau awal malam sengaja tak minta isteri masak supaya boleh keluar makan kat kedai dengan isteri.

Kalau ada program tak kira dekat atau jauh, mesti nak ajak isteri ikut sekali. Bukan nak buat jadi driver pun. Nak suruh duduk diam-diam kat tepi tu je. Nak biar dia ada di sisi setiap masa.

Anak-anak pun dah meningkat remaja. Dah pandai jaga diri masing-masing. Kalau nak tinggal je kat rumah, takde la risau apa. Lagi best kalau diorang sendiri yang offer taknak ikut. Senang la kita nak berdating berdua aje.

Bila berdua dengan isteri ni, rasa terganti masa yang dah banyak terhutang sebelum ni. Yelah, sebagai suami, kena fikir macamana nak ganti balik hak masa yang pernah kita cuaikan. Walaupun bukan sengaja, hak isteri tetap hak. Tak boleh nak ambil mudah.

Masa berdua dalam kereta sepanjang perjalanan, banyak la topik boleh sembang. Most of the time, isteri la akan sembang lebih dari saya. Saya anggukkan saja dan sekali sekala membalas bagi pandangan saya pulak.

Macam-macam topik akan keluar. Topik kerja sebagai guru. Topik hal ehwal rumahtangga sebagai isteri. Topik pendidikan anak-anak sebagai ibu bapa. Topik-topik sosial yang santai sebagai manusia dan anggota masyarakat.

Best la macam tu. Tambah pulak orang perempuan ni, itulah masanya kalau dia nak luahkan apa saja. Terapi jiwa orang cakap. Betul tak?

Sebab tu kalau kat rumah, jangan marah kalau isteri kuat berleter. Dia bukan nak berleter sangat. Tapi dia nak luahkan apa yang terbuku dalam jiwa dia saja. Bila dah terluah, isteri akan rasa lega.

Maka sebagai suami yang baik, dengarkan aje la. Jangan menjawab. Jangan melawan. Jangan menyanggah. Itu tanda sayang kita pada isteri kita.

Bila berjalan ke sana ke sini dengan isteri, isteri akan rasa happy. Bila jumpa tempat makan yang best-best, berhenti makan. Nak lagi best, selalu minta pendapat isteri nak makan apa pulak lagi. Mesti wajah isteri akan jadi berseri-seri.

Bila masuk waktu solat, segera cari masjid atau surau dan berhenti untuk solat. Kadang-kadang, berhenti di masjid dan surau yang berlainan warna dan bentuk ni pun boleh jadi terapi jugak. Seronok dapat tengok macam-macam kepelbagaian.

Isteri di sisi suami ni suatu kesempurnaan. Saya tak tahu la kalau orang perempuan macamana. Tapi bagi orang lelaki, bila isteri ada di sisi, takde apa yang nak dirisaukan dah. Segala keperluan dan kelengkapan yang kita perlukan ditanggung beres. Almaklum sajalah, orang lelaki ni kan pelupa.

Sebab tu saya kadang-kadang terfikir la jugak. Kalau isteri meninggal dulu dari saya, macamana la hidup saya. Susah agaknya nanti. Sebab segala benda macam saya banyak bergantung dengan isteri. Terutamanya hal ehwal menguruskan rumah, diri sendiri dan anak-anak.

Itu yang ada suami atau isteri, bila pasangan masing-masing meninggal, mereka takleh nak move on dengan mudah. Mesti terkesan jugak. Ambil masa yang sangat lama untuk terima hakikat bahawa the other half dah pun tiada di depan mata.

Macam mimpi rasanya. Terngiang-terngiang di telinga nama dipanggil. Terbayang-bayang di mata mata kelibat pasangan yang dah tiada.

Lebih teruk tu sampai jatuh sakit dan menyusul menghadap Ilahi tak lama selepas tu. Aduuhhhh… sedihnya la.

Jadi, saya taknak dah masa tersisa ni berlalu begitu saja tanpa isteri di sisi. Kalau takde yang kebetulan, saya saja reka supaya dapat bersama isteri.

Macam semalam ke Segamat, kami pergi berdua je. 2 jam perjalanan, dengar isteri cerita macam-macam. Sampai Segamat, isteri temankan dan ikut sekali dalam program.

Lepas tu makan tengahari, isteri ada kat sisi. Lepas tu bertolak ke Muar, isteri sambung cerita tak henti-henti.

Sampai Muar, cari masjid nak solat sama-sama. Habis solat, cari kedai makan nak makan sama-sama.

Setel di Muar, tuju ke Melaka untuk balik KL. Sampai di Melaka, sedang elok dah masuk waktu Maghrib. Cari pulak masjid mana nak berhenti. Kemudian berhenti dan terus solat.

Habis solat, teruskan perjalanan balik ke KL. Sambung borak lagi sampai akhirnya saya sorang aje la yang hidup. Isteri dah masuk ke alam mimpi.

Masa drive, sekali-sekala capai tangan isteri. Genggam erat-erat. Usap-usap dan urut-urut manja. Pasti akan timbul lebih kemesraan. Pasti akan timbul rasa sayang, jauh di lubuk hati yang paling dalam.

Sambil-sambil drive, saya toleh sekali sekala tengok wajah isteri yang sedang tidur. Wajah penat tapi happy. Wajah inilah yang saya damba suatu ketika dahulu. Wajah inilah yang saya tengok setiap hari. Wajah inilah yang akan saya rindui suatu masa nanti.

Para suami sekalian, manfaat setiap saat untuk bersama-sama dengan isteri kalian. Cipta lebih banyak masa untuk berdua-duaan.

Kita pun tak tahu berapa panjang lagi masa yang kita ada. Entah esok, entah lusa, sama ada kita yang pergi dulu atau isteri kita yang pergi dulu. Yang pasti, mati itu pasti. Tidak cepat atau lambat walau sedetik pun.

Masa sekarang ni, mungkin kita ambil mudah. Kita tak rasa sangat masa berdua dengan isteri tu penting dan perlu. Bila isteri dah takde suatu hari nanti, moment-moment berdua ni la yang akan selalu berada dalam fikiran kita.

Ia kenangan yang kekal nan abadi.


“Alhamdulillah” Nad Zainal Sah Jadi Isteri Ungku Ismail! Terima Mas Kahwin RM1,000

Pelakon Nad Zainal dan Ungku Ismail mengejutkan ramai pihak apabila memuat naik video berpakaian pengantin serba putih sambil berpegangan tangan di masjid selain berkongsi tarikh 23 Januari 2023.

Pereka fesyen duo Seth & Luna tampil membuka cerita sekaligus mengesahkan Nad dan Ungku sudah sah menjadi pasangan suami isteri.

Perkara itu dikongsikan menerusi hantaran di Instagram, Seth & Luna yang sudah berkawan selama tujuh tahun berbesar hati diberi kepercayaan untuk menyimpan rahsia terbesar (pernikahan).

“Beliau mengetuk pintu kami untuk menyerahkan kepercayaan mereka busana pernikahan dia dan bakal suaminya. Antara rahsia yang kami simpan dengan penuh rasa hormat.

“Pada hari ini, kami berdua dengan penuh bangga hati mengucapkan tahniah dan selamat pengantin baru, Nad Zainal dan Ungku Ismail Aziz semoga mahligai perkahwinan yang dibina berbahagia dan bekekalan hingga ke jannah,” tulisnya di ruangan kapsyen.

Sementara itu, menerusi hantaran terbaharu di Instagram, Nad memuat naik foto berpelukan dengan Ungku berserta mas kahwin iaitu RM1,000.

Dengan kapsyen ringkas, pelakon berumur 32 tahun ini meluahkan rasa syukur.

Terdahulu, Nad dan bekas suami iaitu Muhammad Faliq Amirudin mendirikan rumah tangga pada 18 Disember 2015. Bagaimanapun, perkahwinan tersebut tidak berkekalan apabila Nad mengesahkan telah bercerai pada September lalu.

Hasil perkahwinan itu, mereka dikurniakan dua orang cahaya mata, Fahad Ibrahim, 6, dan Budi Kalsom, berusia setahun.

Sumber: Instagram


Macam-Macam Cara Cuba Tapi Belum Ada Rezeki Anak, Beto Pilih Cipta Kenangan Bersama Isteri

Meskipun sudah 14 tahun menanti cahaya mata, pelakon hebat Beto Kusyairy tidak menyalahkan takdir sebaliknya akur dengan ketetapan Allah SWT.

Menurut Xtra, pelakon berusia 42 tahun itu berkata, dia dan isterinya Tisha Shahar sudah melakukan pelbagai usaha termasuk rawatan Islam, tradisional dan moden untuk dikurniakan zuriat.

“Kalau dikira, 14 tahun dah saya kahwin dan jadi suami, tapi rezeki untuk memiliki cahaya mata masih belum jadi hak kami.

“Tapi tak mengapalah, tiada rezeki anak, Allah beri rezeki lain kepada kami berdua. Kesihatan, kasih sayang, makan minum mencukupi, boleh bekerja itu semua rezeki.

“Nak kata tak usaha, macam-macam cara saya dan isteri dah cuba. Daripada rawatan Islam, moden sampailah tradisional semuanya sudah kami jalani.

“Tetapi mungkin memang Tuhan dah kata masih belum tiba lagi waktu untuk kami bergelar ayah dan ibu, jadi kami serahkan semuanya kepada-Nya,” katanya.

Sementara itu, terdapat sekeping foto Beto bersama isteri dalam bentuk video dimuat naik seorang pengguna aplikasi TikTok yang juga peminatnya @user1285999598428.

Namun, perkara mengundang perhatian ramai adalah kenyataan dalam video berkenaan yang merujuk kepada soalan kebiasaan diterima pasangan tersebut.

“Dah 14 tahun kahwin, tak ada anak lagi. Tak nak kahwin lain ke?” tulis kenyataan tersebut.

Meninjau di ruangan komen perkongsian tersebut, rata-rata warganet memuji kesetiaan Beto dan isteri dalam perhubungan rumah tangga selain menitipkan doa agar pasangan itu dikurniakan cahaya mata satu hari nanti.


Sheera Iskandar Dijangka Bersalin Awal Jun, Terkilan Arwah Papa & Bapa Mentua Tak Sempat Lihat Cucu

Pelakon drama Gerak Khas, Sheera Iskandar yang kini sedang sarat hamil anak pertama teruja menanti kelahiran zuriat hasil perkahwinannya dengan suami, Mohd Halim Abdul Gani.

Namun demikian dalam kegembiraan itu, terselit perasaan sedih apabila ia tak dapat dikongsi oleh arwah papanya, Tengku Iskandar yang meninggal dunia pada 28 Februari lepas.

Menurut Sheera, bapa mentuanya pula meninggal dunia pada 15 April lalu.

“Mereka tak sempat nak tengok cucu. Sebelum mereka meninggal, saya sempat beritahu yang saya mengandung. Kedua-duanya sangat bersyukur dengan berita gembira tersebut.

Arwah papa amat gembira bila tahu saya mengandung. Arwah ayah mentua pula, bila kami tunjukkan gambar scan baby, raut wajahnya seakan tahu dia tak sempat tengok cucunya,” demikian ujar Sheera yang meluahkan rasa sedih mengenangkan dua insan tersayang tidak dapat menatap wajah anak sulungnya.

Kedua-duanya meninggal dunia pada Februari dan Ramadan tahun ini akibat sakit tua. Sheera yang berkahwin dengan Mohd Halim pada 3 Mei tahun lalu sempat meluangkan masa pulang ke kampung Halim di Melaka pada Hari Raya pertama.

“Raya kali ini disambut bersederhana saja. Saya baru baik dari C0VID-19 dan belum sihat sepenuhnya. Halim pun kerja di pagi raya. Lepas kerja kami balik Melaka sekejap untuk beraya bersama ibu Halim dan ziarah kubur ayah mentua.

“Berkenaan persiapan menyambut cahayamata sulung, saya dijangka bersalin pada awal Jun. Persiapan pun belum sepenuhnya. Anak pertama jadi kami belum tahu sepenuhnya apa yang perlu dibeli.

“Sepanjang hamil saya tidak mengidam yang bukan-bukan. Sekarang pun dengan deria rasa dan bau hilang akibat C0VID-19, makan lauk raya pun tak ada rasa. Doktor tak cakap pula saya kena jangkitan tahap berapa. Cuma Kementerian Kesihatan Malaysia (KKM) kena pantau saya sebab mengandung,” katanya.

Sumber: Instagram @myartis


Walau Diuji Dengan Keuzuran Suami, Ibu Anak Empat Ni Terus Cekal Lalui PKP!

Semenjak Perintah Kawalan Pergerakan yang diumunkan pasa 18hb yang lalu hingga kini, tentunya setiap antara kita punya jalan cerita yang berbeza.

Dulunya bebas hendak ke mana jua, namun kini terbatas pergerakan. Dulu boleh mencari rezeki dengan gigihnya, namun hari ini terhalang usahanya.

Keadaan ini mungkin ada yang berasa tidak selesa, berasa sukarnya hidup. Namun jangan lupa mungkin apa yang kita rasa susahnya saat ini ada keluarga lain lagi sukar hidupnya pun begitu  tetap positif meneruskan hidup.

Ini sebagaimana perkongsian ibu anak empat ini dan semoga anda terinspirasi membacanya.

Assalamulaikum dan Selamat Pagi.

Ini pandangan dari tingkap bilik tidur saya.
Hari ke 11 perintah kawalan pergerakan dan Abe Mie masih belum jemu mengajak saya keluar. Setiap hari ayat yang sama. Mahu ke Kok Lanas dan mahu ke rumah abangnya.

Adakalanya responnya tenang, adakalanya agak keras disusuli tantrum. Jemu di paras maksima barangkali.

Biasanya seminggu sekali saya akan bawa Abe Mie keluar sarapan dan makan malam di luar. Kemudian saya akan bawa Abe Mie ke perkuburan di mana arwah ayah mertua, ibu mertua, dua orang kakak dan seorang abangnya disemadikan.

Kami hanya duduk di dalam kereta di tepi tanah perkuburan. Abe Mie akan menadah tangan sambil tunduk khusyuk membaca doa. Apa agaknya doa Abe Mie. Adakalanya kelihatan butir-butir permata kecil terbit di hujung matanya. Betapa kasihnya beliau pada arwah ayah, arwah mek dan saudaranya.

Perintah kawalan pergerakan amat mencabar buat kami seisi keluarga dengan keadaan mental disability Abe Mie sebegini. Beberapa hari lepas saya lupa kunci pintu bilik stor dan suis lampu bilik tersebut tak boleh dibuka. Jika dibuka akan short circuit bahagian lain di dalam rumah. Tak sempat panggil juruelektrik datang baiki dah kena perintah kawalan pergerakan. Saya beli lampu kalimantang dahulu gantikan lampu dapur dan lampu hall tengah yang rosak. Kipas di hall pun pakai kipas meja dahulu.

Makan minum juga mencabar, serba tidak kena. Sejak sakit begini Abe Mie tak suka makan benda yang sama berulang. Jenuh juga nak masak setiap masa.

Sebelum perintah kawalan pergerakan biasanya saya beli sahaja serba sebungkus untuk Abe Mie makanan berlainan seperti bihun goreng, mee goreng dan nasi serta kuih di waktu pagi selepas hantar anak-anak ke sekolah. Kemudian terus masukkan ke dalam peti sejuk dan panaskan di dalam microwave sahaja apabila beliau mahu makan. Inilah kaedah yang terbaik setelah try and error selama empat tahun. Saya hanya masak satu jenis lauk untuk saya dan anak-anak.

Setiap hari saya berperang dengan masa. Bukan mudah untuk uruskan serba serbi sambil mencari rezeki dari rumah apabila segalanya di bahu kita. Perkara-perkara remeh seperti memasak dan mengemas ini mencuri banyak masa.Kalian sedang laluinya sekarang bagaimana rasanya bekerja sepenuh masa di rumah.

Saya ada pakej tambahan lain sejak empat tahun yang lalu, bekerja sepenuh masa dari rumah sambil menjaga suami uzur serta tugas uruskan empat orang anak.

Tempoh kawalan pergerakan bertambah meletihkan bagi mereka yang berada di dalam kasut yang sama seperti saya. Sekali keluar perlu harung berbagai urusan sekaligus. Ambil duit, buang sampah, beli groceries, temujanji hospital dan sebagainya. Dalam keadaan sekarang sebagai ketua keluarga mahu tidak mahu perlu uruskannya juga.

Jika kalian masih ada pasangan yang boleh berkongsi rasa, berkongsi penat lelah apatah lagi dalam situasi seperti sekarang…itu sudah cukup hebat buat saya, nikmat besar, nikmat kasih sayang pasangan.

Jika kalian tidak perlu bersekang mata dan lelah emosi setiap hari melayan kerenah pesakit, itu juga nikmat besar kalian ada, nikmat masa.

Begitu juga saya, walaupun diuji dengan kesihatan suami, saya masih Allah swt beri rezeki makan pakai dan gelak tawa anak-anak di dalam rumah ini dengan melimpah ruah.

Begitulah. Kuncinya dari kaca jendela bersih atau kelabu kita pandang aturan hidup kita. Sentiasa bersangka baik dengan Penulis Agung cerita hidup kita, Allah swt.

Zurots
Kerana syurga bukan percuma.


Walaupun Degil Tapi Anak Ketiga Ini Sangat Berdikari! Untung Siapa Dapatnya

Anak ketiga memang lain sikit perangainya berbanding dengan adik beradik yang lain. Dialah yang suka berahsia dan agak keras kepala.

Ada kalanya dialah yang selalu tidak pedulikan kata orang lain malah dia juga suka mengusik adik-beradik yang lain.

Ini dia beberapa sifat yang ada pada anak ketiga! Beruntung jika anda dapat mengenali lelaki seperti ini.

1. Mudah Tersentuh
Anak ketiga ini walaupun dia nampak ceria tetapi sebenarnya dialah yang paling kerap menangis. Keadaannya yang terlalu peka dengan persekitarannya membuatkan hatinya mudah tersentuh.

2. Kuat Mengusik Adik Beradik
Jika dinilai dari keakraban kekeluargaan anak ketigalah yang paling nakal dan kuat mengusik. Dia memang jarang ada dirumah, tetapi sekali dia ada habis semua yang dikacaunya.

3. Rapat Dengan Kawan-Kawan Berbanding Keluarga
Jika diberi pilihan anak ketiga selalunya akan memilih kawan berbanding keluarga. Tetapi itu tidak bermaksud dia tidak ambil kisah tentang keluarganya ya!. Cuma dia lebih banyak menghabiskan masa bersama kawan-kawannya.

4. Dalam Hati Ada Taman
Sekali imbas, dia kelihatan garang orangnya, tetapi percaya atau tidak sebenarnya dalam hati anak ketiga punyai ‘taman’?

5. Suka Pendam Marah Dan Perahsia
Jika dihadapan orang ramai, dia akan kelihatan sungguh tenang dan ceria, tetapi disebaliknya dia menyimpan perasaan marah dan agak perahsia orangnya.

6. Sifat Yang Manja
Walaupun dia sering kali memendam perasaan amarahnya, tetapi sebenarnya dia amatlah manja dan perlukan sedikit perhatian. Maklumlah orang yang hidup di tengah tengah ni selalunya dahagakan kasih sayang dan perhatian.

7. Paling Berdikari
Anak ketiga adalah anak yang paling berdikari berbanding adik beradik yang lain. Kerana dia telah dilatih dari kecil untuk hidup di sendiri dan jangan harapkan orang lain.

Mesti Baca :


Cara Mudah Bersihkan Aircond Guna Remote Jer. Tak Perlu Jadi Pakar Pun, DIY je. Memang Jimat!

Unit penyaman udara mestilah diselenggara selalu supaya ia sentiasa sejuk dan tahan lama. Walaupun ia masih berfungsi dengan baik, penyelenggaraan dan servis adalah penting untuk memastikan ketahanan dan kebolehupayaan penyaman udara dalam memberi kesejukan mengikut kapasiti awal.

Untuk anda yang ingin membersihkan sendiri penyaman udara, lakukan teknik ini. Tak perlu lagi mengupah orang untuk mencuci atau melakukannya sendiri. Cukup mudah dengan tip ini.

• Tetapkan mode daripada “Cool” ke mod “Fan”, tetapkan kelajuan kipas ke tahap paling tinggi.

• Biarkan ia berjalan selama 15 minit.

• Kemudian barulah matikan aircond.

Mengapa tetapkan ke mode “Fan”?

• Tujuan kita tetapkan ke Mode “fan” kerana ia tidak akan mengaktifkan pemampat. Dengan itu hanya blower kipas fancoil sahaja berjalan dengan normal (tidak sejuk) dan udara bertiup.

• Ia akan mengeringkan kelembapan dalaman unit penghawa dingin anda dan membantu mengurangkan pengumpulan kotoran dan kulat (yang disebabkan oleh debu, kotoran dan kelembapan)

Pesanan : Jangan lupa untuk menetapkan semula ke mode “Cool” apabila anda menggunakannya lagi pada masa yang akan datang.

Tidak dinafikan musim panas begini ditambah pula dengan keadaan yang berpuasa menyebabkan kita bergantung kepada penghawa dingin untuk menyejukkan badan. Tetapi apabila datang bil elektrik yang melambung tinggi setiap bulan, siapa yang tahan kan.

Viral hari ini di media sosial mengenai bil elektrik yang tinggi setelah TNB menukarkan ‘Smart Meter’ yang baru menggantikan meter TNB yang lama.

Saya adalah salah seorang pekerja TNB. Posting saya ini bukanlah bertujuan untuk menjawab atau menjelaskan mengenai ura-ura bil elektrik yang dikatakan meningkat tersebut. Namun hanya untuk kongsikan kaedah dan cara yang anda boleh lakukan untuk menjimatkan bil elektrik di rumah anda.

Ingin saya nyatakan disclaimer disini bahawa kaedah dan cara ini bukanlah saranan daripada syarikat TNB, namun hanya sekadar perkongsian peribadi berdasarkan penggunaan elektrik di rumah kami di Melaka.

Sebelum saya mulakan, izinkan untuk saya kongsikan dahulu mengenai latar belakang kediaman kami di Melaka ini. Rumah yang kami duduki ini adalah rumah 2 tingkat. Ia ini mempunyai 4 bilik, dan setiap bilik dipasang dengan alat penghawa dingin. Di ruang tamu rumah pula dipasang dengan 2 set alat penghawa dingin.

Rumah ini secara kebiasaannya di diami oleh ibu bapa saya, dan setiap malam mereka akan memasang alat penghawa dingin di bilik mereka. Manakala bilik-bilik lain pula akan dipenuhi dengan adik beradik saya yang lain pada setiap kali hujung minggu dan setiap kali musim cuti.

Rumah ini telah dipasang dengan ‘Smart Meter TNB’ pada bulan Februari 2019 yang lalu. Di sini saya sertakan gambar bil elektrik terkini rumah saya pada bulan lepas, iaitu HANYA SEBANYAK RM 62.30. Di bawah ini saya kongsikan tips dan gambar-gambar tentang bagaimana cara ia dapat dilakukan.

1. Gunakan teknologi inverter.

Pertama sekali, bagi yang menggunakan alat penghawa dingin, pastikan anda menggunakan penghawa dingin yang mempunyai teknologi inverter. Kesemua penghawa dingin dan peti ais yang ada di rumah kami ini telah dilengkapi dengan teknologi inverter ini.

Harganya mungkin mahal sedikit berbanding dengan peralatan yang biasa, namun anda hanya perlu membayar harga tersebut sekali sewaktu pembelian, dan kemudian anda boleh dapat menikmati penjimatan elektrik yang berterusan dalam jangka masa yang panjang.

2. Peralatan elektrik berstatus “5 bintang”.

Apabila anda pergi ke kedai peralatan elektronik seperti One Living, Seng Heng, Home Pro, Courts Mammoth dan sebagainya, anda akan mendapati terdapat tanda 1-5 bintang pada setiap barangan elektronik yang dijual. Belilah barangan yang mempunyai 5 bintang. Bintang itu adalah Standard yang telah dikeluarkan oleh pihak Sirim untuk menyatakan “Energy Efficiency” peralatan tersebut. Peralatan yang efisien akan dapat lebih menjimatkan penggunaan elektrik di rumah anda.

3. Tidak menggunakan alat-alat pemanas elektrik.

Diantara peralatan yang tidak digunakan di rumah kami di Melaka ini termasuklah, pemasak nasi elektrik, cerek air elektrik dan water dispenser.

Bagi tujuan memasak, kami menggunakan gas api. Kami menanak nasi di dalam periuk dan menggunakan cerek api untuk memanaskan air. Pemanas elektrik yang digunakan di rumah kami ini hanyalah seterika dan ‘water heater’ untuk mandi.

4. Menggunakan lampu LED.

Kesemua lampu yang dipasang di rumah kami ini diperbuat dari LED. Penggunaan lampu LED ini dikatakan dapat mengurangkan 75% penggunaan elektrik berbanding dengan lampu-lampu biasa.

5. Mencabut plug selepas menggunakan alat elektrik.

Selepas menonton TV, mengecas telefon bimbit, menggunakan seterika, atau menggunakan mesin basuh, tutup suis dan cabut sekali plug yang digunakan. Sekiranya extension wire digunakan, cabut sekali plug extension wire tersebut apabila ianya tidak digunakan.

Melalui pengalaman di rumah-rumah yang pernah melakukan cara ini, kadar elektrik adakalanya dapat dikurangkan sebanyak RM15-RM50. Kadar penjimatan bergantung kepada jenis rumah dan jenis peralatan elektrik yang digunapakai. Untuk mendapatkan penjimatan yang lebih banyak, anda juga boleh mencabut plug ‘wifi’ di rumah anda pada waktu malam apabila semua orang tidur dan tidak menggunakannya.

6. Menggunakan ‘Turbine Ventilator’ di bumbung.

Untuk memastikan rumah berada di dalam keadaan sejuk, Turbine Ventilator telah dipasang di atap rumah ini. Turbine ventilator ini berfungsi untuk membenarkan udara-udara panas yang terperangkap di dalam bumbung untuk keluar. Kekosongan udara di bahagian bumbung itu pula akan menyebabkan udara panas lain yang ada di dalam rumah ditarik pergi ke bahagian atas bumbung tersebut. Dengan menggunakan Turbine Ventilator ini, suhu rumah dapat diturunkan.

7. Memanam pokok di dalam dan luar rumah.

Antara hobi ibu saya adalah menanam pokok. Ibu saya telah menanam pelbagai jenis pokok dan tumbuhan di sekeliling dan juga di dalam rumah kami. Bapa saya pula akan membantunya untuk menyiram pokok-pokok tersebut pada setiap hari.

Pokok diketahui dapat mengurangkan suhu udara. Dengan adanya pokok-pokok ini, udara di rumah kami biasanya berada pada suhu yang rendah. Oleh itu, kami jarang perlu membuka penghawa dingin di waktu tengahhari, melainkan pada hari yang benar-benar panas ataupun ketika tetamu datang ke rumah.

Di samping itu, pokok juga berfungsi untuk mengeluarkan oksigen dan menyerap karbon dioksida. Dengan mempunyai pelbagai jenis pokok di sekeliling rumah kami, kami sekeluarga dapat menikmati udara yang segar dan pemandangan yang indah pada setiap hari.

8. Penggunaan elektrik penghawa dingin dapat dikurangkan dengan suhu sekeliling yang rendah.

Apabila sekeliling rumah bersuhu rendah, penghawa dingin tidak perlu menggunakan tenaga yang lebih untuk menurunkan suhu kepada suhu yang dikehendaki.

Sebagai contoh, jika suhu sekeliling adalah 30°C, manakala suhu yang dikehendaki pula adalah 23°C. Maka perbezaan suhu adalah sebanyak 7°C, ini menyebabkan penghawa dingin perlu bekerja keras untuk menurunkan 7°C tersebut.

Bayangkan jika suhu sekeliling rumah hanya 25°C, penghawa dingin cuma perlu menurunkan suhu sebanyak 2°C untuk mendapatkan suhu yang dikehendaki. Maka dengan adanya pohon-pohon tanaman berserta dengan Turbine Ventilator, tenaga elektrik dapat dijimatkan dengan lebih banyak.

Kredit kepada ibu bapa saya iaitu Johari Judan & Dr Zorina Khalid kerana telah berusaha untuk menjaga alam sekitar. Dengan semangat mereka, kami dapat menikmati pemandangan yang indah, udara yang nyaman dan sejuk apabila pulang ke rumah di melaka, di samping ia dapat menjimatkan bil elektrik rumah kami.

[Nota tambahan: perkongsian ini mungkin tidak relevan bagi mereka yang tidak menggunakan alat penghawa dingin di rumah mereka]

Diharapkan perkongsian ini bermanfaat kepada anda semua untuk menjimatkan bil elektrik di rumah anda. Kongsikan kaedah-kaedah ini kepada rakan lain yang mempunyai masalah bil elektrik yang tinggi, dan selamat mencuba.


Alhamdulillah! Selisih Faham Selesai, Abang Viva & Keluarga Kembali Bersatu

Sebelum ini kita mendapat perkhabaran gembira tentang perkahwinan Abang Viva bersama pilihan hatinya, Evanoza. Namun, dalam pada itu muncul kekecohan dikatakan perkahwinannya tidak mendapat restu ahli keluarga oleh kakaknya sendiri yang mendedahkan adiknya itu berkahwin tanpa pengetahuan ibu bapa mereka.

Bagaimanapun, hari ini Abang Viva atau nama sebenarnya Azwan Omar memaklumkan segala perselisihan faham antara mereka sekeluarga akhirnya berjaya diselesaikan dan sudah berbaik semula.

Perkara ini dimuat naik sendiri olehnya dalam satu perkongsian yang mengandungi gambar mereka sekeluarga di laman Facebook.

Menerusi hantaran tersebut, Azwan meluahkan kesyukuran apabila salah faham itu akhirnya diselesaikan dan berterima kasih atas doa semua pihak terhadap mereka sekeluarga.

“Alhamdulillah, segala perselisihan faham telah diselesaikan.. dan kami menjadi seperti dahulu kembali. Terima kasih kepada semua yang telah mendoakan. Saya, wakil dari seluruh keluarga memohon maaf atas segala yang telah terjadi. Saya berharap tiada lagi isu kecaman atau isu yang akan dikeluarkan,” tulis Azwan.

Dalam masa sama, Azwan enggan mendedahkan perbincangan mereka sekeluarga kerana mahu ia menjadi rahsia mereka bersama.

Azwan juga berharap tiada lagi pihak mempersoal atau bertanya tentang isu ini kepada ibu bapanya, jika ada mereka boleh secara terus bertanya kepada diriya dan biarlah dia seorang menanggung segala beban.

“Saya juga berharap tiada lagi persoalan atau pertanyaan tentang isu ini kepada ibu bapa saya.. Jika ada kebencian, pertanyaan atau apa-apa boleh terus kepada saya sahaja.

“Biarlah saya seorang yang menanggung segala beban, bukan keluarga saya. Insha-Allah, majlis perkahwinan kami akan dibuat pada bulan 12 tahun ini.

“Maaf juga kepada pelanggan saya sebab tak dapat datang untuk basuh kereta korang dan mungkin saya bercuti dalam sehari dua lagi sebelum saya teruskan kembali kerja cucian kereta bergerak saya..” tambahnya.

Alhamdulillah, selesai juga perselisihan faham antara mereka sekeluarga. Diharap persaudaraan terjalin lebih kuat dan segala salah faham berlaku dapat diselesaikan secara baik.

Sumber: Facebook Azwan Omar


“Arwah Beli Rumah Untuk Ibu Duduk Berehat…”- Pemergian Kapten Mohamad Affendi Bustamy, Kehilangan Besar Buat Keluarga

Ibu mana yang tidak bersedih bila anak yang menjadi harapan keluarga pergi buat selamanya. Bukan mudah untuk menerima kenyataan tersebut namun perlu reda dengan takdir Ilahi.

Begitulah yang dirasai oleh Puan Razilah Daud, ibu kepada  Kapten Mohamad Affendi Bustamy, 31, yang maut dalam nahas pesawat Tentera Udara Diraja Malaysia (TUDM) di Butterworth, Pulau Pinang baru-baru ini.

Menurut apa yang dilaporkan di Utusan Malaysia, anak kedua daripada empat adik beradik itu merupakan harapan keluarga kerana banyak berjasa terhadap kedua ibu bapanya, Bustamy Tuakal, 70, dan Razilah Daud, 52.

Belikan Rumah & Beri Duit Belanja

Razilah berkata, rumah didiaminya bersama suami serta dua orang lagi anaknya di Taman Redan Perdana di sini dibeli oleh Mohamad Affendi.

Sebelum ini katanya, suami yang bekerja sebagai buruh dan dia mengambil upah menjahit pakaian tinggal menyewa di Felda Keratong 3 dan Keratong 5.

“Sudah tiga tahun kami duduk sini (Taman Redan Perdana) sejak 2017, arwah beli rumah ini dan dia maklum emak duduk sini, anggap seperti emak dan abah berpencen. Duduk berehat.

“Kelengkapan rumah semua lengkap dan disediakan oleh arwah. Duit belanja pun setiap bulan arwah beri. Arwah memang banyak berjasa pada keluarga,” katanya ketika ditemui di kediamannya di Taman Redan Perdana, di sini semalam.

Nahas Pesawat Hawk

Dalam kejadian yang berlaku dalam kawasan pangkalan TUDM Butterworth pukul 10.07 malam itu, seorang lagi anggota TUDM dilaporkan cedera selepas pesawat jenis Hawk 108 itu terhempas.

Anggota terbabit, Mejar Mohd. Fareez Omar, 33, kini sedang menerima rawatan di HSJ di sini dan dilaporkan berada dalam keadaan selamat dan stabil.

Razilah berkata, anak keduanya itu yang menetap di Labuan, Sabah pergi ke Pulau Pinang untuk mengikuti kursus atau latihan penerbangan di situ.

“Kebiasaannya jika ada peperiksaan atau ujian, arwah biasanya akan hubungi makcik, tapi semalam tidak. Cuma sebelum ini dia ada maklum akan ada periksa paling susah sekali, namun dia tidak cakap periksa apa,” katanya.

Razilah berkata, dia dan suaminya sebak ketika menerima perkhabaran itu namun menerima ketentuan ilahi.

“Pada awal pagi tadi (semalam) mak cik terlalu sedih kehilangan anak yang merupakan harapan keluarga,” katanya.


“Mudarat Kulit, Mata… Risiko Salah Cara Guna.” Ingatkan Okay, Rupanya Ada Risiko Bila Guna Spray Gun, Ini Nasihat Dr Izzar!

Hand sanitizer atau cecair pembasmi kuman, pelitup muka, topeng muka, sarung tangan dan sebagainya antara yang menjadi keperluan sejak berlakunya pandemik covid-19.

Terbaru ada pula tentang keperluan penggunaan spray gun atau alat penyembur khas untuk mengurangkan risiko jangkitan virus.

Dalam satu perkongsian, suami kepada pelakon Ummi Nazeera iaitu Dr Izzar Anwari juga menasihatkan agar orang ramai memahami risiko penggunaan Spray Gun.

“Korang mesti perasan banyak jual produk Spray Gun untuk nyah-infeksi (disinfection) permukaan-permukaan di rumah.

“Sebenarnya, ada banyak jenis alat spray ni iaitu electrostatic sprayer, fogger, misters, atau vaporizer. Alat-alat ini berfungsi dengan menukar chemical disinfection itu ke bentuk aerosol, lalu ia juga akan berada lama di ruang udara terutamanya jika kawasan tu ventilasi tidak bagus. Chemical dalam bentuk aerosol ni boleh memudaratkan kulit, mata, atau pernafasan kita.

Jelas Dr Izzar pagi, antara risiko yang perlu diberi perhatian adalah:

1. Pendedahan kepada disinfectant chemical dalam bentuk aerosol boleh memudaratkan kulit, mata, dan pernafasan

2. Risiko mudarat adalah lebih besar jika digunakan di kawasan penyediaan makanan, atau tempat anak-anak bermain.

3. Setiap alat berbeza mempunyai cara penggunaan dan risiko keselamatan berbeza. Biar orang terlatih yang buat. Saya pun tak reti.

Jelas Dr Izzar lagi, mencuci permukaan dengan sabun atau detergen sudah memadai untuk mengurangkan COVID-19.

“Dalam kebanyakan keadaan, mencuci permukaan dengan sabun atau detergen SUDAH CUKUP untuk mengurangkan C-19.

“Lepas tu kalau nak lebih sikit, disinfect la dengan kaedah biasa seperti lap dengan cecair, wipes, atau disinfectant spray bottles. Dah memadai tu. Memangla tak canggih atau cool macam spray gun tu, tapi lagi selamat.

“Jadi, bagi saya untuk penggunaan rumah, TAK PERLU SPRAY GUN. Kalau nak guna lecehlah bagi saya. Risiko pun tinggi kalau guna dengan cara salah,” jelasnya.

Sementara Itu, menurut Dr Sashini Seeni di forum kesihatan Malaysia, Doctor On Call (DOC), tiada kajian yang menujukkan keberkesanan Nano Mist Spray dalam mengurangkan risiko jangkitan COVID-19.

“Anda digalakkan agar mengunakan bahan pencuci yang sebetulnya iaitu hand sanitizer dengan peratusan alkohol yang disarankan iaitu 65 peratus ke atas. Selain ituamalkan langkah pencegahan lain seperti mencuci tangan dengan sabun dan air.

“Elakkan daripada menyentuh mata, hidung atau mulut dengan tangan yang tidak dicuci. Jauhi daripada orang yang sakit terutamanya yang menunjukkan simptom jangkitan COVID-19.

“Elakkan daripada mengunjung kawasan tumpuan ramai orang. Mematuhi SOP yang ditetapkan oleh kerajaan. Pastikan mulut serta hidung ditutup dengan tisu ketika batuk atau bersin. Pakai pelitup muka di tempat awam,” jelasnya.


“Welcome To The World My Baby Girl, Princess Rizqaa.” Pereka Fesyen Rizman Nordin Timang Bayi Perempuan!

Detik yang cukup bermakna buat pereka fesyen terkenal Tanah Air, Rizman Nordin apabila isteri tersayang selamat melahirkan bayi sulung mereka. Berita gembira tersebut dikongsikan oleh Rizman usai isterinya Nurida Suraya selamat melahirkan seorang bayi perempuan.

Memuat naik gambar bayi perempuannya, Rizman memanjatkan rasa syukur diatas kelahiran puteri sulungnya yang diberi nama Princess Rizqaa.

Bismillahirahmanirahhim.. dengan Nama Allah yang maha permurah lagi maha penyayang.. pemilik sekian alam. Alhamdulillah, telah lahir insan yang dinanti.. Princess Rizqaa

Rizqaa: A blessing, gift from Almighty.

Semoga Rizqaa menjadi anak yang solehah, yang menjaga akhlak, yang menurut perintah ibu bapa, yang menjadi kebanggaan agama, dan InshaAllah.. yang akan menghuni syurga Allah yang abadi..

Amin amin ya rabbalalamin..


“Murung Lepas Ibu Meninggal Dunia.” Ayah Bina Bangsal Sebesar Reban Ayam Jadi Rumah Untuk  Tiga Anak Lembam & Mental, Elak Bertindak Agresif.

Berat mata memandang, berat lagi bahu si ayah yang memikul. Mungkin nampak kejam dan tidak berhati perut, namun si ayah ini tidak punya pilihan lain apabila menempatkan tiga anaknya di sebuah bangsal sebesar reban ayam.

Ini bertujuan mengelakkan ketiga-tiga mereka bertindak agresif. Di situlah dunia dan tempat ketiga-tiga mereka yang dikategorikan lembam dan juga mental  berteduh.

Menurut Mamat @ Mohd Zain Idris, 70, dia membina bangsal tersebut berhampiran rumahnya apabila terpaksa mengasingkan ketiga-tiga anaknya itu bagi mengelak bertindak agresif terhadap empat cucu yang tinggal bersama.

Bangsal daripada kayu dan zink terbuang itu menjadi tempat tinggal dua anak yang mengalami masalah mental, Mohd Fakrul Anuar, 46 dan Mohd Aris, 36, serta anaknya lembam Mohd Hanafiah, 34.

Ihsan sedekah orang ramai

Mamat berkata, tiga bangsal itu dibina apabila empat cucu berusia 6 hingga 15 tahun tinggal bersamanya dan isteri, Aminah Harun, 55, selepas tiga anak perempuan bercerai dan meninggalkan mereka.

Dua lagi anaknya juga lembam, Nor Albaniah, 27, sudah berumahtangga serta disara suaminya manakala Samsuri, 25, tinggal di dalam rumahnya yang diubah suai dan dipisahkan dengan batu-bata.

“Saya sara 9 ahli keluarga dengan ihsan sedekah orang ramai kerana tak larat untuk bekerja buruh lagi. Mujurlah adik saya yang tinggal sebelah rumah hulurkan makanan setiap hari untuk kami 10 sekeluarga

“Kalau ada beras atau makanan boleh dibuat lauk yang disedekahkan orang ramai, saya masak sendiri,” katanya.

Ulang-alik hantar cucu

Menurutnya, selain menguruskan makan minum empat anak mental dan lembam, dia juga berulang-alik menghantar tiga cucunya ke Sekolah Kebangsaan (SK) Padang Pohon Tanjong dan tadika menaiki motosikal.

“Cucu yang sudah sekolah menengah pergi sendiri ke sekolah. Membesarkan empat cucu ini sudah menjadi tanggungjawab saya, nak harapkan kepada anak-anak bantu, mereka pun saya jaga.

“Mohd Fakrul Anuar kerja cari besi buruk tapi perlu ke Klinik Kesihatan Wakaf Bharu setiap bulan untuk rawatan susulan penyakit mentalnya.

“Mohd Aris yang sering merayau pula setiap bulan perlu disuntik ubat penenang kerana dia agresif,” katanya.

kemurungan selepas ibu meninggal dunia

Mamat berkata, penyakit mental ini dihidapi kedua-dua anak lelakinya itu sejak remaja disebabkan kemurungan kerana ibu mereka yang juga isteri pertamanya meninggal dunia.

“Anak-anak saya tak ada kad orang kurang upaya (OKU) sebab belum mendaftar dengan Jabatan Kebajikan Masyarakat (JKM),” katanya.

Isteri ada masalah jantung dan tiroid

Menurutnya, isteri yang bekerja sebagai pembantu kantin sering menolongnya menyara keluarga sebelum terpaksa berhenti kerja setahun lalu.

“Isteri saya mempunyai masalah jantung dan menghidap tiroid. Dia pula perlu dibedah pada 25 Mei ini,” katanya.

Dalam pada itu, keluarga berkenaan juga mendapat perhatian Imam Masjid Mukim Paloh, Muhamad Husin dan menjadi antara asnaf yang sering menerima bantuan zakat dan beras.

Orang ramai yang ingin membantu boleh berbuat demikian dengan menyalurkan sumbangan ke akaun Maybank Mamat @ Mohd Zain 153039270207 atau hubunginya di talian 012-9685549.


“Bawa Jiwa Emak-emak Dalam Diri, Sediakan Juga Menu Raya Biar Anak Rasa Gembira” Pujuk Hati Musim PKP 3.0!

Sejak pendemik melanda dan lebih-lebih lagi menjelang Lebaran, adanya sekatan tidak boleh pulang ke kampung untuk meraikan Hari Raya bertemu orang tersayang. Pastinya pengumuman yang dibuat oleh pihak pemerintah membuatkan ramai rakyat berasa kecewa, marah dan bersedih hati.

Pun begitu, membaca satu perkongsian di facebook, Najibah Mustaffa ada berkongsi pandangannya dari sisi berbeza. Ini perkongsiannya dan sebaiknya kita cuba terima setiap ujian ini dan pastinya sambutan raya tahun ini akan menjadi satu lagi nostalgia dan memori yang akan disebut-sebut di masa akan datang.

Ini yang dikongsikan oleh Najibah.

PKP 3.0. Ramai yang marah dan geram dengan keputusan mengejut begini. Rentas negeri, rentas daerah, bahkan nak rentas pagar rumah jiran pun tak boleh. Allahu, sungguhlah ia ujian emosi, ujian sabar, ujian lidah dan jari jemari juga buat kita di hujung Ramadhan begini.

Saya pun sedih. Geram pun ada lah juga bab mengejut gini. Cumanya saya fikir. ‘Orang atas’ tentu tidak mahu buat keputusan tidak popular begini. Dikecam sana sini. Sampai ada rakyat sebut “takpe tak bagi aku balik raya. Nanti pilihanraya tunggu, aku tak bagi undi”. Ha lebih kurang macam itu.

Ia tentunya dibuat atas pelbagai pertimbangan, maslahah nyawa lebih besar daripada keinginan kita semua untuk bergembira di Aidilfitri. Kata orang, ibarat tarik rambut daripada tepung. Rambut tak putus, tepung tak bersepah. Ia kerja sukar.

Selalu dah dengar ceramah tentang akhir zaman. Keadaan manusia nanti macam mana. Terasa seperti ia permulaan kepada keadaan itu. Jadi nak marah, bergaduh, keadaan jadi serba tak kena. Entah bagaimana ye keadaan tahun tahun mendatang.
Bab raya ni. Saya cuma fikir begini untuk pujuk hati. Sudah berpuluh tahun Allah beri kita keseronokan berhari raya. Packing beg baju, balik kampung. Tempuh perjalanan jauh sambil dengar lagu raya. Bila terperangkap jammed tu. Dia menambahkan memori raya kita. Memang indah.

Tapi itulah. 2 tahun ini Allah uji kita begini. Bukan kita saja. Pandemik satu dunia. Jadi kita pujuk pujuk hati, duduk sekejap fikir yang baik dan besarkan syukur. Syukur ya Allah, kita masih sihat. Paling kurang ada pasangan dan anak-anak depan mata. Mak ayah dan adik beradik yang jauh dimata, kita rentas ke hati mereka dengan doa insyaallah. Ada saudara kita di luar sana Aidilfitri mereka di katil hospital, sedang bertarung nyawa.

Dan bila raya di rumah sendiri begini. Kita wujudkan suasana itu. Ajaklah pasangan dan anak-anak. Kemas rumah, pasang lagu raya. Lagu raya Dato’ Alif Syukri tengah trending katanya.

Ceritakan kepada anak-anak bagaimana sunnah Rasulullah saw menyambut Aidilfitri – pada ruang terbatas yang boleh kita lakukan.

Bawa jiwa emak-emak, sediakan juga menu raya. Raikan anak-anak yang gigih berpuasa. Biar mereka rasa gembira. Masak lebih pun tak apa. Boleh hantar ke rumah jiran. Sangkut dipagar boleh, jaga jarak sosial.

Malam malam pasang pelita ke, lampu liplap ke. Ajak anak isi kuih raya dalam balang. Walaupun nantinya kita anak beranak je yang ulang makan. Malam raya kita takbir sama-sama. Buat macam kita selalu buat tu bila balik kampung. Cuma bezanya kali ini ia berlaku di rumah kita.

Baju raya tu kita pakai je lah. Bergambar kenangan sekeluarga. Nanti nantinya ia akan jadi memori mahal.

“Dulu tahun 2021 semua kita raya di rumah masing masing je”.

Ada perkara di luar kawalan kita. Dan ketika itu kita pilih untuk buat apa yang kita boleh.
Terjumpa satu quote yang beri semangat juga kepada saya.

“If you are patient in one moment of anger, you will escape a hundred days of sorrow”.

Bab sabar, redha ini pun dalam alQuran banyak ayat yang memotivasikan. Insyaallah, kita mulakannya sekali lagi. Sama sama. Kita yakin satu perkara, buat sama sama dan berjemaah ini ada kekuatan padanya. Insyaallah.

Dan dalam munajat kita di hari hari akhir Ramadhan ini. Doakan juga frontliners agar mereka terus kuat. Katil ICU pun dah sampai tahap maksimum tu. Mereka penat lama dah. Dan mereka pun ada keluarga. Raya nanti pun mesti ramai frontliner kena kerja. Kan?
Barangkali asbab doa doa kita yang bersatu. Allah beri jaluran rasa yang kuat kepada mereka untuk terus berkhidmat dengan sebaiknya. Aamin.

Catatan selepas Subuh. Dan status ini pun barangkali tidak popular. Cuma berkongsi isi hati dengan niat menguatkan rasa.


“Anak Main Game Biasa, Anak Tonton TV Lewat Malam Biasa Je.” Bila Terlebih Sayang Anak Ibu Ayang Hilang Pertimbangan.

Anaklah adalah penyeri buat rumahtangga. Gelak tawa anak-anak sudah tentu memberi kegembiraan buat setiap pasangan suami isteri. Malah sejak lahir anak dijaga bagaikan menatang minyak yang penuh.

Malah hinggakan setiap permintaan anak dipenuhi akibat terlalu sayang. Apa yang anak minta diberi tanda kasih sayang yang tidak berbelah bahagi. Namun kadang kala, kita alpa bahawa kasih sayang terlalu berlebih-lebihan akan menjejaskan jati diri anak itu. Bahkan anak memberi kesan kepada masa depannya.

Apa yang disentuh oleh beliau pastinya berlaku dalam masyarakat kita yang kita anggap biasa-biasa aje tetapi sebenarnya bakal memberi impak kepada diri anak itu.

Moga muhasabah diri dalam mendidik anak-anak.

Terlebih Sayang Anak Sehingga Hilang Pertimbangan.

– Minta hphone belikan tanpa banyak soal
– Tonton TV hingga tgh mlm dibiarkan
– Tak pernah tolong bantu mak ayah buat kerja di rumah pun tak kisah
– Nak keluar dgn bf/gf tidak dipersoalkan
– Rumah dekat minta nak beli motorsikal ke sekolah sutuju aja
– Main game hingga lewat tengah malam tegur gitu-gitu saja
– Abaikan solat sekadar menegur tetapi tidak serius bertindak
.
Kenapa ?
TERLALU SAYANGKAN ANAK !

Itu kita kesihan tengok karenah mak-ayah begini yang terlalu manjakan anak, beri semua apa yang anak nak, ikut orang kebanyakan dalam mendidik anak, langsung tidak tegas dengan anak … dan tidak sedar mereka sedang mengumpul pelbagai masalah ibarat “api dalam sekam” untuk mereka sendiri tangani sampai akhir hayat. Menyesal kemudian tidak berguna.
.
Biar anak marah kita sekarang.
Malah biar mereka benci kita sekarang.
Percayalah sekiranya kita tegas (bukan garang tidak bertempat)
nescaya mereka akan berterima kasih pada kita apabila mereka besar nanti, lebih-lebih lagi apabila mereka ada anak sendiri nanti.


Ibu Ayah Tolong Baca Zikir Asmaul Husna Ni Sepanjang Anak Dalam Dewan Peperiksaan!

Kita sudah melihat usaha anak-anak dalam mempersiapkan diri untuk menduduki peperiksaan penting dalam hidup mereka.

Dan kini tinggal beberapa hari lagi, tibalah masa untuk mereka hadapi detik peperiksaan yang pastinya cukup mendebarkan.

Lantas kita sebagai ibu dan ayah, cubalah bacakan zikir yang disarankan oleh Ustazah Norhafizah Musa sebagai usaha saat anak sedang berada di dalam peperiksaan.

Hal ini sebagaimana yang dikongsikan oleh Rosmanita Elin diakaun fbnya.

Ini perkongsiannya.

Mak ayah yang ada anak nak tempoh peperiksaan Srai, upkk, upsr,pt3 dan Spm amalkan zikir ini kekuatannya dari asmaul husna….

(Rentetan perkongsian Ustzh Nurhafizah Musa, program di Tanjung Karang). Kekuatan Asmaul husna.

Bacalah zikir ini sepanjang anak sedang exam ya..

Allahumma 1x
Ya Alim Ya Hakim Ya Roshid. 40x
Bicara hati
Ya Allah. Alirkan kebijaksanaan ke dalam minda anakku agar dia dapat menjawab dengan baik. 1x

Allahumma 1x
Ya zohir 40x
Ya Allah kau nampakkan jawapan yang betul dalam minda anakku kerana Kau Maha Menampakkan 1x

Allahumma 1x
Ya Fatah 40x
Ya Allah bukakanlah minda anakku seluas langit dan bumi agar dia nampak segala jawapan yang betul. 1x

Allahumma 1x
Ya Baari’. 40x
Ya Allah aku serah seluruh jiwa raga anakku hanya kepadaMu utk Kau uruskan sebaik-baiknya sepanjang dia exam ini Ya Allah. Kau aturlah otak dan minda juga jari jemarinya untuk menjawab dengan pimpinanmu Ya Hadi.
Aku yaqin hanya kuasaMu sahaja Ya Allah.. aku tiada daya.. 1x.

Ulang dan ulang. Kalau anak exam 1 jam .. zikirlah. Bayangkan anak sedang menjawab dengan betul dan senyum. Pastikan anak-anak ada dalam keadaan berwuduk masa nak pergi sekolah. Kalau batal takpe.. mak ayah kena istighfar sepanjang exam ini juga ya..

Mudah-mudahan perkongisan ini dirahmati Allah.

Dalam Al-Quran surah Al A’ Raf.. ayat 180. Buka dan carilah apa Allah kata tentang Asmaul Husna…

salam sayang..


Sedekah Ni Tak Perlu Berkira, Banyak Atau Sikit, Mungkin Asbab Datangnya Rezeki Mencurah Tanpa Kita Sangka.

Apabila seorang muslim itu, bersedekah ia merupakan tindakan mulia yang masuk ke dalam salah satu sunnah yang sangat dianjurkan untuk umat Islam.

Malah setiap sedekah yang diterima di sisi Allah SWT, Dia akan balas dan ‘membayarnya’ di dunia lagi.

Itu janji Allah dalam al-Quran iaitu sesiapa yang bersedekah di jalan Allah, Dia akan ganti semula dengan ganjaran paling sedikit 10 kali ganda pahala manakala paling banyak adalah 700 kali ganda.

Oleh itu, setiap Mukmin perlu yakin amalan bersedekah memiliki keistimewaan yang sangat luar biasa sekiranya ia sentiasa diamalkan dalam hidup mereka. Begitu juga dengan rezeki yang melimpah ruah

IKUTI PERKONGSIAN INI.

Abang ini setiap kali nampak saya balik rumah mentua pasti dia datang minta duit. Dari zaman saya mula mula kahwin lagi. ketika itu tak perasan yang abang ini ada masalah kesihatan mental. Kat pasar basah juga begitulah. nampak saja saya terus minta duit.

Dari jauh kadang kadang nampak kereta saya terus angkat tangan.

Tak banyak dia minta. Paling banyak RM5. Saya pernah bagi RM50. Kata dia taknaklah,nak RM3@RM5. Saya tanya kenapa taknak RM50? dia jawab aku orang gila RM5 cukup dah.

Pernah kawan sekampung nasihatkan saya. Matt Nanti kau bagi duit,hari hari dia minta duit.Dia tak sihat tu. Susah kau nanti.

Abang ini ada masalah kesihatan mental disebabkan keturunan. Jadi orang tak layan sangat dia. Tapi dia kata taknak dah makan percuma kat warung,nak bayar juga walaupun seringgit. Selalu jalan kaki pergi merata. Kerjanya itulah setiap hari ulang alik kawad.

Saya kata kat member,tak susahlah,bertambah senang adalah. RM5 aku belanja untuk dia mudahan dapat pahala. Ada orang setiap hari habiskan duit RM10 beli rokok itu pasti satu pembaziran Allah tak suka.

Paling saya kagum dengan abang ini adalah sifat taat dia dalam menjaga solat berjemaaah. Bersebelahan rumah mentua saya ini ada surau. Boleh dikatakan Zohor Asar,Magrib Isyak pasti dia ada. Kadang kadang kami berdua sahaja solat berjemaah. Saya imam dia makmum.

Sekarang Walaupun PKP hanya dia saja dapat lesen besar pergi masjid,solat kat masjid,tidur kat tangga masjid. Kita walaupun normal,pergi masjid boleh dapat surat saman. Dia pula yang kata kita ini gila sebab takut nak datang masjid.

Saya selalu sembang dengan dia. Saya kata abang Ahli syurga dah insyaallah. Jawapan beliau buatkan saya termenung panjang.

JANGAN PANDANG RENDAH BIARPUN MEREKA MINTA SEDEKAH

Aku walaupun gila aku kenal Allah. Aku kenal masjid,aku jaga solat sebab orang yang tak jaga solat dia masuk neraka. Nak masuk syurga syaratnya bukan gila,tapi taat perintah Allah.

Fuh sentap ke jantung. Sehingga ke hari ini saya masih ingat kata kata beliau.

Begitulah kawan. Jangan pandang rendah orang begini. Jika nampak mereka jalan kaki tepi jalan,berentilah hulurkan seringgit dua. Mungkin asbab sedekah ini Allah datangkan rezeki mencurah curah dari sumber yang kita tak sangka.

Kadang kadang saya terfikir dia lebih baik dari kita. Dia lebih rapat dengan Allah dalam soal ibadah. Mungkin dosa tak buat dah,tak ambil riba,tak tipu waktu kerja,takyah fikir tanggungjawab keatas anak isteri,tak fikir hutang kereta rumah. Doa dia pasti lebih makbul dari kita. Dan mungkin dia lebih awal dari kita masuk syurga.

“Gila yang sebenarnya adalah apabila kita berjalan diatas muka bumi Allah dengan kesombongan dan riak”

Sumber: Muhammad Hassan


“Orang Ingat Cucu..”-15 Tahun Menanti, Akhirnya Dianugerahkan Anak Sulung Ketika Umur 43 Tahun!

Bagi pasangan yang telah berkahwin, sudah semestinya mahukan anak sebagai penyambung warisan dan sekali gus menyempurnakan dan menceriakan lagi rumah tangga yang dibina.

Pun begitu, rezeki setiap antara kita berbeza. Ada yang dikurniakan anak dalam tempuh yang cepat dan tidak kurang pula ada yang perlu menunggu dalam tempoh yang lama untuk menimang cahaya  mata.

Umpamanya bagi  Mohd Saiful Azmi Shamsudin Khan yang dianugerahkan anak sulung ketika berusia 43 tahun setelah 15 tahun menanti.

Kehadiran Putri Edreehana Masyael yang kini berusia dua bulan disifatkan hadiah teristimewa dalam hidup pemandu lori itu hasil perkahwinan keduanya selama tiga tahun bersama isteri, Mastura Pin, 46.

Kisah pasangan ini viral bila mana video dikongsikan oleh isterinya di akaun tiktok memperlihatkan Mohd Saiful Azmi yang sebak saat pertama kali melihat dan mendukung anak sulungnya itu meraih perhatian wargamaya.

Memetik berita di Harian Metro, Mohd Saiful Azmi berkata, dia tidak menyangka diberikan rezeki terindah itu ketika usianya mencapai 43 tahun, sementara isteri berusia 46 tahun.

Menurutnya, seperti lelaki lain dia juga mengimpikan zuriat daripada keturunannya, namun reda apabila rezeki itu tidak diberikan sebelum ini.

“Perkahwinan pertama selama 12 tahun berakhir kerana sudah tiada jodoh dan takdir menentukan saya tiada zuriat daripada ikatan itu sebelum bertemu jodoh dengan Mastura, ibu tunggal lima anak tiga tahun lalu.

“Ketika itu saya tidak fikirkan sangat soal anak kerana usia kami tidak muda lagi, malah sangat bersyukur dapat menumpang kasih anak tiri yang dianggap seperti anak sendiri,” katanya ketika dihubungi, hari ini.

Katanya, saat diberitahu isteri mengenai berita kehamilan itu, dia seolah-olah tidak percaya namun mengakui ia adalah hari terindah dalam hidupnya.

“Ini perkara teristimewa dalam hidup saya dan saat pertama kali melihat dan mendukung anak perasaan itu bercampur baur ada sebak, sedih, terharu dan gembira.

“Tak sangka selepas melalui pelbagai dugaan hidup Allah SWT hadirkan ‘puteri’ untuk saya. Apa yang Allah berikan ini mengingatkan saya kesabaran itu berakhir dengan sesuatu yang manis dan setiap perancangan ada hikmah-Nya,” katanya yang tinggal di Taman Pinji Mewah, di sini.

Menurut Mohd Saiful Azmi, kehadiran Putri Edreehana Masyael memberinya semangat untuk terus kuat mencari rezeki buat keluarga mereka, malah mengakui ‘sindrom’ bapa yang baru menimang cahaya mata juga sedang dilaluinya.

“Saya rindu bau ‘baby’, setiap hari perlu buat panggilan video dan saya akan cuba balik rumah juga untuk melihat anak kerana sebagai pemandu lori kontena dari Ipoh ke Klang saya selalu menghabiskan masa di jalan,” katanya.

“Lucu juga apabila di usia begini ada anak kecil..”

Berhubung videonya, Mohd Saiful Azmi berkata, pada mulanya dia agak malu kerana ia mendapat perhatian ramai, namun dia terharu selepas membaca semua komen positif yang turut gembira dan mendoakan mereka sekeluarga.

“Lucu juga apabila di usia begini ada anak kecil, malah ketika keluar ada yang tanya ‘baby’ anak atau cucu kerana janggut saya sudah beruban tetapi saya dengan senang hati beritahu itu anak,” katanya.

Sementara itu, Mastura berkata, hatinya tersentuh melihat reaksi suami yang melihat anak mereka di hospital, namun mengakui video itu dikongsi di TikTok hanya untuk menyimpan memori keluarga kerana bimbang video akan hilang di telefon.

Katanya, sepanjang tiga tahun melayari perkahwinan bersama, suaminya itu melayani lima anak serta empat cucunya dengan baik seperti keluarga kandung.

“Riak kegembiraan dan sebak memang jelas terpancar di wajah suami dan saya tahu dia sangat teruja kerana memegang zuriatnya sendiri.

“Sebenarnya saya takut juga hamil di usia 46 tahun tetapi saya tahu ini rezeki untuk kami terutama suami.

“Alhamdulillah proses melahirkan puteri kami berjalan lancar dan ini hadiah saya untuk suami,” katanya.

Baca artikel menarik lain di sini:


“Pijak Garam Kasar & Lada Hitam Sebelum Tidur” Abby Fana Kongsi Cara Buang Toksik. Pesakit Strok Pun Boleh Cuba!

Garam dan lada hitam bukan sahaja bermanfaat di dalam makanan, malah membantu membuang toksik dalam badan. Itu petua yang dikongsikan oleh penyampai radio Sinar, Abby Fana baru-baru ini.
Menurutnya lagi, selain baik untuk membuang toksik, ramuan yang sudah tersedia di dalam rumah dan baru diamalkannya itu juga berupaya untuk merawat strok.

Perkongsian Abby itu mendapat perhatian ramai yang mahu mencuba sendiri di rumah.

“Sepupu saya strok sebelah kanan. Dia pun buat macam ni. Alhamdulillah.. Beransur pulih tangan kanannya dapat digerakkan semula dengan sendiri,” tulis @maisarahassan.

Malah, ada yang berpendapat kaedah yang sama boleh menghalau gangguan jin.

“Lepas tu tabur keliling rumah kan ‘pagar’ rumah orang kata,” saran @saraarisufy.

“Dalam perubatan Islam pun kata bagus amalkan macam ni, boleh halau jin,” tulis salah seorang pengguna.

“Ustaz saya cakap, amalkan juga minum bancuhan garam, limau nipis dan cuka untuk buang benda-benda tak elok dalam badan,” tambah pengguna lain pula.


“Buang Ego & Alasan, Akui Apa Yang Pernah Kita Buat” Cara Aliff Aziz Perbaiki Diri

Tiada manusia yang tidak membuat kesilapan. Mungkin, silap orang senang untuk kita nampak, tapi silap kita, hanya Dia sahaja yang tahu.

Pernah beberapa kali nama tercemar dek kerana kenangan lampau, pelakon dan penyanyi, Aliff Aziz berkongsi caranya untuk berubah menjadi manusia yang lebih baik di mata Allah SWT.

Menurutnya, dia mengakui telah melakukan pelbagai kesilapan pada masa silamnya dan berusaha untuk memperbaiki diri.

Disoal pendapatnya mengenai dosa yang pernah dilakukan menjadikan manusia lebih merendah diri, Aliff mengambil contoh dirinya dan memberitahu dengan satu syarat.

“Dosa yang dibuat menjadikan kita rendah diri dengan satu syarat iaitu tiada siapa yang boleh paksa diri kita dan kena jujur dengan diri sendiri.

“Cakap depan cermin, saya buat benda tu. Saya pergi toilet, saya duduk depan cermin dan cakap dengan diri sendiri.

“Awak boleh tipu dengan semua orang, kita memang boleh tunjuk luaran depan semua orang tapi tak boleh tipu dengan orang yang depan cermin (diri sendiri). Awak kenal diri sendiri lebih dari orang lain,” katanya.

Susulan perkara itu, perlu jujur pada diri sendiri dan banyak perkara yang perlu dikorbankan untuk berubah kearah yang lebih baik.

“Persoalannya kita sedia tak nak buat benda tu? Ia tak mudah sebab awak kena buang ego dan alasan dan mengakui apa yang pernah kita buat.

“Hanya dengan mengakui semua benda tu, Allah akan bagi jalan pada kita. Pada pendapat saya, itu berkat kita jujur dengan diri kita. Ia bermula dengan cara tu.

“Duduk dan fikirkan segala dosa yang pernah buat dulu dan salahkan diri sendiri diatas semua kesilapan yang kita buat. Berhenti salahkan orang lain dan bagi alasan pada diri sendiri, Insya-Allah Allah akan beri jalan,” ujarnya.

Tambahnya, diri Aliff yang dulu sering berjanji untuk berubah tetapi sebenarnya dia masih belum bersedia untuk berbuat demikian.

“Macam saya dulu lah, mulut cakap saya janji tak nak buat lagi itu ini, tapi hati taknak buat, sama je kita akan kekal macam tu.

“Sebab tu kalau sekarang orang tanya saya, saya tak berani cakap apa-apa dah sebab saya tak nak jadi mangsa kata-kata saya sendiri kerana saya hanya manusia biasa.

“Saya hanya doa pada Allah kalau perkara ini baik buat saya, dekatkan kalau tak baik, jauhkan,” jelasnya.

Sumber : Xtra


Ini Cara Kemas Rumah Dengan Cepat. Ikut 7 Tip Ni.

Sudah tentu rumah yang kemas pastinya idaman kebanyakkan orang, namun hakikatnya ia agak susah dilakukan apabila mempunyai anak kecil. Bila rumah bersepah, kita tentu pening kepala dibuatnya. Rasa tak tenteram aje. Serabut melihat rumah bersepah kan.

Melalui perkongsian ini, dengan adanya cara kemas rumah bersepah ini, semoga agar ia menjadi lebih mudah.

7 TIPS KEMAS RUMAH DENGAN CEPAT

1. Fokus pada Ruang Paling ‘Dibenci’
Jika kita perlu nak bersihkan seluruh rumah, pastikan kita fokus pada tempat yang ‘high-trafficked’.

Maksudnya ialah tempat yang paling berselerak, atau tempat yang paling kita benci nak kemas. Caranya, pastikan kita buat kerja yang besar, yang jelas dengan mata kasar dahulu dan benda-benda kecil dan teliti, kemudian.

Contoh, bilik mainan anak-anak. Saya percaya bilik ini di kebanyakan rumah, ibu-ibu memang malas nak ambil pusing dah. Tapi sesekali nak juga bilik ini kemas walau sehari.

Kemas dulu bantal, buku, kerusi, mainan ke tempat asal. Susunan lego, rattle atau mainan-mainan kecil, boleh kemudian. Percayalah, jika benda yang besar ni dah buat, nak kemas benda-benda kecil ibarat ‘petik jari’ saja.

2. Wajib Basuh Baju Setiap Hari
Jangan simpan baju hingga hujung minggu sebab kita sendiri tahu akibatnya kan? ibu-ibu yang bekerja kebiasaanya mesti tunggu hujung minggu nak buat semua.

Apa kata selepas ini cuba jadikan amalan; setiap petang atau malam, basuh baju. Kalau ahli keluarga ramai, mesti banyak walaupun hanya sehari.

Jika baju terpakai tak banyak, buat 2 hari sekali. Kita sendiri akan nampak, rumah kita bersih & kemas dari timbunan baju terpakai dalam baldi atau belum dilipat. Cuba libatkan suami dan anak-anak. seronok buat ramai-ramai. Minta mereka lipat baju masing-masing dan simpan di tempat sendiri. Mudah kan?

3. Buka Tingkap
Jika cuaca mengizinkan, buka tingkap dan biar udara dan cahaya matahari keluar masuk. Kadang-kadang udara yang tak segar ni boleh buat rumah kita nampak kotor. Jika ada tetamu nak datang dalam masa terdekat, boleh gunakan penyegar udara atau nyalakan lilin wangi di seluruh rumah kita.

4. Biar ‘Pencuci’ Mainkan Peranannya

Guna kelebihan produk pencuci yang ada dalam pasaran. Spray shower mandi, permukaan sinki, lantai, dinding dan biar dulu beberapa minit untuk bahan pencuci itu bertindak balas dengan kesan kotoran.

Buat kerja lain dulu. Kemudian datang semula. Hasil tindak balas tersebut mungkin kita hanya perlu mengelap atau menyiramnya sahaja. Tak perlu susah payah menyental atau memberus.

Produk itu sendiri dah memainkan peranan memudahkan kerja dan menjimatkan masa kita. Selamat pada tangan, sangat berkesan pada kotoran dan semulajadi.

5. Cuci Kotoran dengan Segera
Jika ada kesan tumpah, cuci dengan segera. Kita hanya akan melibatkan sedikit masa menyental kotoran tersebut dibandingkan dengan kesan tumpah yang dah dibiarkan lama.

Begitu juga dengan kotoran pada pinggan mangkuk. Jangan biar ‘bermalam’ dalam sinki dapur. Selepas makan, buang sisa makanan dan basuh terus. Bayangkan jika kita biar tidak berbasuh semalaman.

Esok paginya, jadi kerja pulak nak rendam dulu supaya senang cuci. Bau busuk pun dah merebak ke seluruh dapur. Bertambah pula kerja lain kan.

Dalam Islam pun ada menegaskan, jangan biarkan pinggan mangkuk yang dah digunakan tidak berbasuh. Sisa makanan yang dibiarkan di dalam bekas tidak berbasuh menjadi habuan syaitan, kerana syaitan suka makanan kotor dan busuk. Islam amat menggalakkan kebersihan dan benci pada sifat pengotor dan perkara-perkara yang boleh mendatangkan penyakit.

6. Libatkan Anak-anak

Anak-anak dalam semua peringkat umur boleh terlibat dalam urusan mengemas rumah. Buat carta, agihkan tugas masing-masing bermula dari mengemas katil sendiri sehinggalah kepada buang sampah.

Setelah selesai kerja rumah bersama-sama, bagi ganjaran pada diri sendiri dan anak-anak dengan membawa mereka berjalan-jalan atau hidangkan makan malam kegemaran mereka.

7. Sedut Habuk (Vacum) sebagai Tugas Paling Akhir
Daripada kita kemas satu-satu bilik tu, kemudian terus vacum, apa kata kita vacum akhir sekali, setelah semua ruang bilik berkemas. Jadi, kita tak payah nak ulang bawa keluar masuk vacum tu berulang kali pun kan dan tak perlu juga risaukan ada sampah yang tercicir.

Jadi, dah tengok tips ini, mesti semangat berkobar-kobar nak kemas rumah. Yang penting, masa kita dijimatkan dan rumah pun sentiasa bersih dan kemas.

Selamat mencuba!


Tak Elok Kerap Bergaduh Dalam Rumah Tangga. Dapat Membunuh Perasaan Sayang, Buat Hati Jadi Tawar Terhadap Pasangan. Deep Pesanan Ni!

Dalam sesebuah rumah tangga kena saling memberi dan menerima., saling bertolak ansur dan jangan ego jika pasangan menegur kesilapan kita. Terima dengan hati yang terbuka.

Namun, yang menjadi masalah bila mana kita enggan menerima pandangan mahupun teguran.  Maka benda yang kecil. menjadi besar.

Benda mudah, kenapa buat jadi susah…? Demikian perkongsian dari saudara Firdaus Ashakirin.

Benda mudah, kenapa buat jadi susah…?

Isteri suruh, “Abg, p sembahyang, dah masuk waktu dah ni…” kita buat xtahu, tgok tv, main hp…isteri dtg lagi, “abg, waktu dah nak hbis, cepat p sembahyang” kita annoyed, terus melenting, “Kau ni, japg aku sembahyang la, sibuk kenapa…”

Dah jadi susah…kan mudah klu kita bgun p sembahyang tanpa disuruh? Kan mudah klu dgr isteri ckp, trus bgun buat? Tak perlu berlengah2?

Isteri tanya, “Lewat balik hari ni bang, xmcm hari2 lain…” kita tgok dia, kita ckp, “aku keluar cari rezeki, bukan buat benda lain, ko ingat aku kluar umah buat apa…” isteri tanya ja kan, kenapa nak marah2?

Dah jadi susah…kan mudah klu kita senyum, kita tgok dia, kita ckp, “traffic light kat simpang 4 depan Tesco tu rosak, jem truk, sbb tu abg lambat hari ni…” kan mudah, senang ja kan klu bgtau elok2…

Isteri mesej, “abg nak mkn apa mlm ni? Sya nk masak” kita tak reply…or kita reply, “buat la apa2 pun”…balik umah, buka tudung, panggil isteri, “awk buat ayam masak merah kat saya? td tghari sya dh mkn ayam masak merah la, xkan tghari dan mlm makan lauk yg sama”…kita hempas tudung…trus xnak mkn, kl

Dah jadi susah…kan mudah klu kita trus bgtau lauk apa yg kita nk mkn…kan mudah klu kita ckp, “tghari tadi abg mkn aym masak, mlm ni awk buat lauk ikan masak apa2 plak”

Hidup berumahtangga ni, perkara mudah jgn di susahkan, perkara kecil jgn diperbesarkan…tak elok sikit2 bergaduh, sikit2 bergaduh…

Walaupun bergaduh tu tak lama, tp still tak baik utk ‘kerap’ bergaduh dlm rumahtangga kita, sbb pergaduhan tu dpt membunuh perasaan syg terhadap pasangan, dpt membuatkan hati pasangan jad tawar…

Jadi suami ni, kena bijak handle situations supaya isteri tak terasa dgn setiap perbuatan kita…

Nota kaki : Jgn layan isteri mcm sampah, muliakan isteri…isteri bukan tempat utk kita marah2…bukan tempat utk kita lepaskan tekanan…?


“Kamek Sayang Kitak.” Selepas 2 Tahun, Fizo Omar Tamatkan Zaman Duda. Gadis Sarawak Jadi Suri Hati. Tahniah!

Berita mengenai pelakon Fizo Omar yang telah selamat menamatkan zaman dudanya mengundang perhatian ramai.

Dia Sebelum itu memuat naik sekeping gambar bersama anak perempuannya dengan berpakaian baju melayu putih.

Kapsyennya menarik perhatian ramai,namun empunya diri tidak mengulas lanjut. Namun dalam hantaran terbarunya di instagram,  Fizo berkongsi foto indah hari bahagianya.

Mengenakan persalinan sedondon putih, gambar-gambar yang dikongsikan menerima titipan tahniah dari wargamaya.

Wanita berkenaan dikenali sebagai Fazeera Nazri Aziz dari Sarawak dan difahamkan juga, Fazeera yang menggunakan panggilan mesra Faz pernah bertugas sebagai pramugari sebelum ini.

Menjengah ke ruangan komen, rata-rata mengucapkan tahniah dan ucapan selamat pengantin baru untuk pasangan mempelai.


“Alhamdulillah Arif Full Puasa” Tya Arifin Kagum Tengok Arif Jiwa Puasa Penuh

Bulan Ramadan ini pastinya ramai kanak-kanak yang mencuba untuk berpuasa. Walaupun tak sempurna tapi jika usaha dan semangat itu ada pun sudah memadai.

Tak dinafikan ia sangat mencabar lagi-lagi bagi kanak-kanak yang baru je nak belajar menahan diri dari lapar dan dahaga. Oleh itu, peranan ibu bapa sangat penting untuk memberikan sokongan kepada anak.

Sama seperti selebriti dan usahawan Tya Arifin yang kini sedang mengajar anaknya Arif Jiwa Asyraf untuk berpuasa tahun ini .

Menerusi perkongsian di laman Instagram Tya yang bertajuk ‘Kisah Puasa Arif’, anaknya itu nampaknya berjaya berpuasa sehingga hari ke 13. Arif yang berumur 6 tahun pada tahun ini semakin menunjukkan perkembangan positif dalam berpuasa.

“Ya, dah 3 hari bersahur mata terbuka. alhamdulillah. Malah dia boleh kenal rasa, cakap sayur hambar”.

Tambah Tya lagi, selepas bersahur Arif tidak ke sekolah pada hari itu kerana terlelap dek kepenatan bermain dengan kawannya.

“Tak sampai hati nak bangunkan, kuputuskan tak sekolah hari ini, mungkin semalam tidur lambat karna ada kawan2”.

Melalui video yang turut dikongsikan oleh Tya juga kelihatan Arif yang sangat produktif seharian walaupun sedang berpuasa.

Sebagai seorang ibu, Tya juga bersyukur kerana anaknya berjaya berpuasa penuh dan mengharapkan agar anaknya konsisten berpuasa hingga hari terakhir.

“Alhamdulillah Arif full puasaaaa yey heheh. Doakan Onty full sampai last day”.

Tya Arifin mendirikan rumah tangganya bersama Muhammad Asyraf Khalid yang merupakan anak kepada Datuk K pada 1 November 2015 dan kini dikurniakan anak 2 orang anak.


“Mak Ok”. Pesakit Covid-19 Ni Ulang Ayat Sama Agar Anak Tak Risau! Sayu Baca Perkongsian Ni!

Begitulah perasaan seorang ibu, jika boleh tidak akan mahu menyusahkan hati anak-anaknya walau dirinya kini sedang derita melawan virus Covid-19.

Betapa tabah dan sabarnya melalui detik-detik sukar, ini sebagaimana yang dikongsikan oleh Que Lyana Shuhaimi yang juga berada di wad yang sama berkenaan wanita tersebut.

Ini perkongsiannya

Duduk di sebelah saya ini seorang mak cik. Lebih kurang sebaya ma saya.Dia dijangkiti covid-19 daripada anaknya.

Sudah lebih 10 hari dia di dalam wad ini.

Bila anak-anak call bertanyakan khabar. Semua jawapannya, “mak ok.”

Hakikatnya tiada siapa tahu ada masa-masanya mak cik tak ok.

Bila doktor tanya, “mak cik ok tak hari ni? Ada batuk tak?”

Jawapannya, “mak cik ok.”

Walhal sesekali ada terdengar batuknya sehingga lewat malam.

Sebenarnya mak cik dah jenuh tinggal dalam wad. Dia ingin segera pulang ke rumah.

Tangan mak cik membengkak akibat wayar drip untuk masuk ubat dan air.

Bila anak2 call tanya perkembangan mak. Jawapannya, “mak ok.”

Sedangkan mak cik menahan sakit akibat tangan membengkak.

Kelmarin mak cik demam. Suhunya 38.7.

Bila anak2 call tanya, “mak macam mana?”
Jawapannya, “mak ok.”

Kejap tadi anak-anak call, “mak dah makan?”

“Iya dah makan,” jawabnya.

Tetapi tak dinyatakan hanya sesuap dua yang lalu masuk ke mulut.

Kata mak cik kepada saya, “Nak makan ni bercinta dulu nak habiskan makanan.”

Sebab tak lalu dan tak ada selera makan.

Itulah mak-mak, walau sakit macam mana sekali pun seboleh-bolehnya tak nak anak risau.

Dalam keadaan macam ni. Anak tak tahu betul2 perkembangan mak. Nak datang melawat pun tak boleh.

Kalau video call sekalipun, mak pandai berlakon menunjukkan yang… “Mak ok.”

Kalau mak sihat dan sembuh,alhamdulillah kita dapat menatap dan mendakap tubuh mak.

Kalau mak pergi meninggalkan kita dalam keadaan dijangkiti covid-19.

-Anak-anak tak boleh nak mandikan jenazah.
-Anak-anak tak boleh nak kucup, peluk cium mak buat kali terakhir.
-Anak-anak dan waris tak boleh nak tengok urusan pengebumian mak.

InsyaAllah mak cik beransur baik. Mak cik kuat dan positif. Mungkin sehari dua lagi mak cik boleh keluar jumpa anak-anak dan keluarga.

Kawan-kawan, tempoh kawalan pergerakan ditambah 14 hari lagi. Duduklah di rumah, tahanlah diri.

Yang mahu pulang ke kampung bertemu mak ayah, bersabarlah. Kita tidak tahu kemungkinan-kemungkinan yang berlaku. Mungkin kita pembawa covid-19. Kasihanilah keluarga kita.

Tika ini saya terfikirkan keluarga saya😭. Moga keputusan saringan covid-19 mereka semuanya Negative. Doakan.

Kami di Keluarga.my mendoakan agar kedua-dua wanita tabah ini segera sembuh dan dapat kembali ke rumah berada dekat dengan keluarga tercinta. Amin.


“Ayah Nak Trim Rambut, Kakak Yang Emosi.” Anak Tak Bagi Shukri Yahya Potong Rambut, Bimbang Tak Handsome. Lucu!

Macam-macam gelagat dan karenah anak-anak membuatkan kehidupan sekeluarga penuh warna-warni. Walaupun penat dengan urusan kerja, namun melayan si kecil membuatkan hilang segala rasa penat ibu bapa.

Lagi-lagi bila mengenangkan gelagat lucu sehingga membuatkan kita tertawa sendiri. Dalam satu perkongsian, Tya Adnan berkongsi gelagat si anak sulungnya yang menangis kerana enggan membenarkan ayahnya memotong rambut.

Aaira Ameena anak sulung kepada pelakon terkenal Shukri Yahya juga terkenal sering menghiasi laman tiktok dengan gelagatnya yang cukup mencuit hati.

Menurut Tya, anaknya itu menangis kerana tidak membenarkan si ayah memotong rambut, bimbang tidak lagi kacak.

“Ceritanya ayah nak pergi trim rambut je pun. Tapi si kakak emosi tak bagi ayah pergi potong rambut.

“Dengar tak dia cakap, nanti tak handsome… hahahaha geli hati mommy. Ameena oh Ameena,” tulis Tya di ruangan instastorynya.

Menerusi video tersebut, Ameena dilihat memegang dan menarik baju serta tidak membenarkan ayahnya keluar rumah untuk memotong rambut.

Nanti Potong Tak Hencem🤣🤣🤣🤣Pishang Lah Ayah Apabila Anak Perempuan Tak Bagi Potong Rambut Misai Dan Janggut Tu Ah Botak Pun Tak Boleh Nanti Tak Hencem….hahaha..Ameen Ameena Anak Yang Bijak ini Dan Comel Lah…hehehe

Video tersebut kemudiannya dikongsikan menerusi instagram _inaijari_ membuatkan ramai yang memberi respon dan terhibur dengan gelagat si Aaira.